title: Live in the LBC & Diamonds in the Rough

text: Live in the LBC & Diamonds in the Rough on Avenged Sevenfoldin julkaisema CD/DVD. Se sisältää Long Beachissa taltioidun livekeikan ja CD:n, joka sisältää kahden coverin lisäksi joitakin uusia kappaleita ja erilaisen version kahdesta jo ennemmin julkaistuista kappaleista.


title: Finanssikriisi (2007–2009)

text: Finanssikriisi 2007–2009 oli maailmanlaajuinen pankki- ja rahoituskriisi. Kriisi sai alkunsa Yhdysvalloista, jossa syynä olivat keskuspankin pitkään ylläpitämä matala korkotaso, maksukyvyttömien asiakkaiden holtiton asuntoluototus liittovaltion painostuksesta, asuntolainoille vuonna 1997 säädetyt veroedut, rahoituslaitosten valtava riskihalukkuus ja monikymmenkertaisella velkavivulla sijoittaminen, laajaksi paisuneen johdannaiskaupan läpinäkymättömyys, pankkivalvonnan vakavat puutteet ja lainsäädännön porsaanreiät.


title: Finanssikriisi (2007–2009)

text: Finanssikriisin käynnisti asuntoluottojen subprime-kriisi, joka levisi nopeasti koko pankkisektorille. Yhdysvalloissa monet pankit ajautuivat vaikeuksiin, kun ne olivat jakaneet ihmisille holtittomasti niin sanottuja subprime-asuntoluottoja. Yhdysvaltain keskuspankki oli pitänyt korot vuosia historiallisen alhaisella tasolla (esim. 1,25 % vuonna 2003), mikä oli luonut osakkeiden ja etenkin asuntojen hintakuplaa. Lisäksi Yhdysvaltain hallitus ajoi luottolaitokset lainaamaan pääosin matalatuloisille. Tämä johti asuntolainoihin köyhille, joilla ei ollut edes 10 prosenttia asunnon hinnasta.


title: Finanssikriisi (2007–2009)

text: Asuntolainojen arvopaperistaminen otettiin alun perin käyttöön Yhdysvalloissa 1970-luvulla. Timo Harakan kirja "Luoton loppu" korostaa, että subprime-kriisistä kehittyi finanssikriisi, koska asuntoluotot arvopaperistettiin tekemällä niistä edelleenmyytäviä, nimellisarvoltaan monikymmenkertaisia johdannaisia kansainvälisille markkinoille. Yhdysvaltojen asuntomarkkinabuumissa maan pankit arvopaperistivat laajamittaisesti taseissaan olevia asuntolainoja, erityisesti niin sanottuja subprime-lainoja, "asuntovelkavakuudellisiksi arvopapereiksi" (Mortgage-Backed Security, MBS). Nämä MBS-tuotteet olivat tuottorakenteeltaan joukkovelkakirjojen kaltaisia johdannaisia, jotka edustivat vaadetta tietyn asuntolainamassan tuottamaan kassavirtaan. Asuntolainanottajien maksaessa lyhennyksiä pankeille ne jaettiin tuottoina eteenpäin MBS-sijoittajille. Asuntomarkkinaspekuloinnissa käytetty lainamassa oli jaettu tietyillä säännöillä eriasteisiin riskiluokkiin, jossa matalinta riskiä edustanut MBS-luokka jyvitettiin ensimmäisenä. Lainanottajien maksuhäiriöt leikkasivat siis viimeiseksi tämän matalimman MBS-riskiluokan tuottoja. Tämä luokittelu mahdollisti MBS-arvopapereiden myymisen eri riskiprofiilien sijoittajille. Asuntovelkavakuudelliset MBS-arvopaperit olivat vain jäävuoren huippu räjähdysmäisesti kasvaneilla johdannaismarkkinoilla. Arvopaperistaminen ja johdannaiset olivatkin perimmäisin syy finanssikriisin taustalla. Monimutkaisten johdannaisten kohde-etuuksiin liittyi vaikeasti hahmotettavissa olevia yhteyksiä erilaisten markkinatoimijoiden välillä. Läpinäkymättömyys teki systemaattisten riskien hahmottamisesta jos ei mahdotonta, niin ainakin erittäin haasteellista ja vaikeaa. Tämän johdosta pankkien ja rahoituslaitosten keskuudessa vallitsi virheellinen illuusio näiden riskien hallittavuudesta, mikä osaltaan vaikutti riskien kasvamisessa kestämättömälle tasolle.


title: Finanssikriisi (2007–2009)

text: Liittovaltio piti korot erityisen matalina, mikä nosti asuntojen ja osakkeiden hintoja. Valtio myös painosti pankit lainaamaan erityisen paljon vähävaraisimmille ihmisille. Lisäksi puolivaltiolliset Freddie Mac ja Fannie Mae takasivat tai ostivat puolet asuntolainoista. Syntyi asuntokupla, hinnat paisuivat keinotekoisen korkeiksi. Vuonna 1997 säädetyt asuntolainojen veroedut paisuttivat kuplaa. Harakan mukaan tässä tuhansien miljardien arvoisessa johdannaiskaupassa sijoittajat pelasivat liian suurella velalla ja valtavilla riskeillä, joiden määrästä ei ollut likimääräistäkään tietoa. Riskin lauetessa tiedon puutteesta johtunut epävarmuus aiheutti paniikkia, joka pahensi jatkuvasti syöksykierrettä.


title: Finanssikriisi (2007–2009)

text: Pankit siirsivät luottoriskiä eteenpäin investointipankeille, jotka muodostivat asuntolainoista johdannaisia myydäkseen niitä eteenpäin sijoittajille. Hyvätuottoiset arvopaperit saivat yleensä luottoluokituslaitoksilta parhaat arvosanat, joten varovaisimmatkin sijoittajat, kuten eläkesäätiöt, innostuivat ostamaan niitä. Niinpä vuosikymmenen puolivälissä asuntoluottojohdannaisten kysyntä kasvoi räjähdysmäisesti: niiden osuus amerikkalaisista joukkovelkamarkkinoista oli jo neljännes ja ylitti 4500 miljardin dollarin arvollaan jopa Yhdysvaltain valtion velkakirjasijoitusten määrän 2007. Bear Stearns, Morgan Stanley ja Lehman Brothers sijoittivat omia varojaan yli 30-kertaisella velkavivulla näihin johdannaisiin..


title: Finanssikriisi (2007–2009)

text: Asuntoluottovelkakirjat olivat merkittävin osa "CDO-luottovelkakirjoja" (Collateralized Debt Obligations, CDO), joiden markkinat saattoivat kasvaa siksi, että luottotappioiden varalle oli otettavissa eräänlainen "luottoriskien vaihtosopimus" (Credit Default Swap, CDS) eli vakuutus jolla luottoriskiä voitiin siirtää. Maailmalla liikkeellelaskettujen luottojohdannaisten määrä 12-kertaistui vuosien 2004-2007 välillä, kaikkiaan 5100 miljardiin dollariin. 90 % niistä oli CDS-sopimuksia, joita ei kolme vuotta aiemmin edes tunnettu. Useat riskirahastot myivät CDS-sopimuksia, mutta merkittävin yksittäinen CDS-vakuuttaja oli amerikkalainen vakuutusjätti AIG, jolle kertyi vastuita 400 miljardin dollarin edestä.


title: Finanssikriisi (2007–2009)

text: Subprime-kriisi muuttui finanssikriisiksi, kun asuntolainapankkien luottotappiot alkoivat kertautua lainoista muodostettuihin, nimellisarvoltaan monikymmenkertaisiin johdannaisiin. Pankeille itselleenkin selvisi vasta useiden kuukausien mittaan, minkälaisia tappioita niille alkoi muodostua, mikä vähensi markkinoiden luottamusta entisestään. Yhdysvaltojen pankkien kasvavat vaikeudet ja keskinäinen epäluottamus lopulta romahduttivat interbank-markkinat, jotka ovat pankkien välisen keskinäisen lainauksen segmentti likviditeettierojen tasaamiseen.


title: Finanssikriisi (2007–2009)

text: 2000-luvun alussa Yhdysvaltojen liikepankkien luotonlaajennuksen kautta asuntomarkkinoille kanavoitui runsaasti rahaa. Asuntolainoja myönnettiin matalilla koroilla ilman vakuuksia kaikille hakijoille, jopa sellaisille luotonhakijoille joilla ei ollut työtä, tuloa eikä muitakaan omistuksia (ns. NINJA-lainat: "no income, no job, no assets"). Nämä toimenpiteet kuumensivat asuntomarkkinoita ja Case-Shiller-asuntohintaindeksillä mitattuna Yhdysvaltalaisten asuntojen hinnat olivat nousseet vuodesta 1997 vuoteen 2006 kokonaisuudessaan 124 %. Asuntomarkkinoiden hintakupla puhkesi vuonna 2006 Yhdysvaltojen keskuspankin Fedin kiristäessä rahapolitiikkaansa. Korkotason nousu lisäsi etenkin heikoimmassa taloudellisessa asemassa olevien asuntolaina-asiakkaiden maksukyvyttömyyttä, mutta kaikissa asiakasryhmissä pankit kärsivät mittavia luottotappioita. Alkuvuodesta 2007 useat asuntoluottopankit ajautuivat konkurssiin. Tämä heijastui investointipankkeihin ja riskirahastoihin pienellä viiveellä. Vuosien 2006-2007 aikana erityisen suurissa vaikeuksissa olivat asuntolainojen subprime-markkinoilla keinotelleet investointipankit kuten 11 miljardia dollaria sijoitustappioina alaskirjannut Citigroup. Suurien yhdysvaltalaisten asuntoluotottajien ajautuminen taloudellisiin vaikeuksiin käynnisti ketjureaktion joka ajoi Yhdysvallat taantumaan vuoden 2007 lopulla. Kesäkuussa 2007 Bear Stearns -investointipankki ei onnistunut saamaan 3,2 miljardin dollarin lainaa subprime-rahastonsa pelastamiseksi. Tilanne alkoi kärjistyä vuonna 2008, kun Bear Stearns menetti varsin nopeasti oman pääomansa subprime-luottotappioiden vuoksi. Bear Stearnsin lainahanat sulkeutuivat ja pankki myytiin suuremmalle kilpailijalleen JP Morganille. Huhumyllystä seurannut talletuspako koitui brittiläisen Northern Rock -pankin kohtaloksi. Britannian hallitus joutui antamaan 31 miljardin euron hätäluoton.


title: Finanssikriisi (2007–2009)

text: Yhdysvaltojen subprime-asuntomarkkinoille osallistuminen oli kanava jota pitkin ongelmat pääsivät lopulta leviämään eteenpäin kansainväliseen pankkijärjestelmään ja sitä kautta myös reaalitalouteen. Euroopan suurimmista pankeista saksalainen Deutsche Bank, sveitsiläinen UBS ja Lontoossa sijaitseva HSBC joutuivat alaskirjaamaan mittavia subprime-luottotappioita. Euroalue ajautuikin taantumaan Yhdysvaltojen perässä vuoden 2008 alkupuolella. Euroopan valtiontalouden alijäämät olivat johtaneet voimakkaaseen velkaantumiseen, mikä oli heikentänyt maiden vastustuskykyä finanssikriisin vaikutuksien lieventämiseksi. Toisaalta syynä euroalueen ajautumisesta velkakriisiin pidetään myös useiden euromaiden pitkäaikaista holtitonta taloudenpitoa (ks. Euroalueen velkakriisi).


title: Finanssikriisi (2007–2009)

text: 15. syyskuuta 2008 Lehman Brothers, yksi johtavista yhdysvaltalaisista investointipankeista, hakeutui selvitystilaan ja yrityssaneeraukseen. Markkinat olivat olettaneet, että valtio ei voi antaa sen tapahtua, koska seurausvaikutukset rahoitusjärjestelmässä olisivat vielä pahemmat. Kun Yhdysvaltojen liittovaltio ei kuitenkaan puuttunut peliin, paniikki markkinoilla yltyi. Tilannetta vaikeutti huomattavasti tiedon puute. Markkinoilla ei tiedetty likimainkaan täsmällisesti, millä rahalaitoksilla oli minkäkin suuruiset vastuut kannettavanaan. Epätietoisuus riskeistä lietsoi markkinoilla paniikkimyyntejä, vakuustakavarikkoja ja johti lopulta itseään ruokkivaan arvonalennusten kierteeseen. Epävarmuuden ja pelon vallitessa pankkien keskinäinen lainaaminen interbank-markkinoilla loppui, mikä heikensi vaarallisesti pankkien rahoitusasemaa jäädyttäen koko rahoitusjärjestelmän. Talven ja kevään 2008 mittaan muun muassa Lehman Brothers ja UBS-pankki ilmoittivat yhä uusista, miljardiluokan luottotappioarvioistaan.


title: Finanssikriisi (2007–2009)

text: Osakkeiden kurssilasku oli alkanut monissa maailman suurissa pörsseissä touko-kesäkuussa 2008 ja kulminoitui voimakkaaseen romahdukseen Yhdysvaltain New Yorkin Wall Streetin pörssissä maanantai-iltana 29. syyskuuta 2008. Välitön syy tähän oli talouden elvytysehdotuksen kaatuminen kongressissa.


title: Finanssikriisi (2007–2009)

text: Suomessa 60 % luotoista ja talletuksista on ulkomaisten pankkien hallussa. Syyskuussa 2008 EU-ministerit halusivat yhtenäistää pankkien raportointijärjestelmän 2012 mennessä. Britannia, Ranska ja Saksa halusivat valvoa pankkeja kotimaasta. Suomi halusi antaa valvontatehtävän pankkien isäntämaalle eli ulkomaisille omistajille.


title: Finanssikriisi (2007–2009)

text: Tammikuussa 2008 havaittiin jättiskandaali pankkitoiminnassa. Société Générale -pankin työntekijä onnistui ohittamaan turvajärjestelmät. Jérôme Kerviel teki johdannaiskaupoilla Société Générale -pankissa tappiota 4,9 miljardia euroa.


title: Finanssikriisi (2007–2009)

text: Nasdaqin entinen johtaja Bernard Madoff pidätettiin marraskuussa 2008 epäiltynä Ponzi-huijauksesta. Syytteen mukaan sijoittajat ovat menettäneet huijauksessa 50 miljardia dollaria, mikä tekisi siitä kaikkien aikojen suurimman yksityishenkilön suorittaman sijoitushuijauksen. Asiakkaina oli kansainvälisiä pankkeja, yhdistyksiä ja yksityisiä sijoittajia.


title: Finanssikriisi (2007–2009)

text: Sijoitushuijaukset heikensivät osaltaan sijoittajien luottamusta ja lisäsivät myyntipainetta erittäin sekavassa tilanteessa.


title: Finanssikriisi (2007–2009)

text: Lokakuussa 2008 Britannia julisti 37 mrd £ (42 mrd. €) tuen. Tammikuussa 2009 asuntolainoja elvytettiin ja perustettiin 50 mrd. £ rahasto keskuspankille arvopaperien ostamiseen. Royal Bank of Scotland tappiot vuonna 2008 oli pankin mukaan 7–8 mrd. £. Yritysostojen tappiot saattavat nostaa kokonaistappiot 28 mrd. puntaan.


title: Finanssikriisi (2007–2009)

text: Syys-lokakuussa 2008 Islannin valtio kansallisti maan suurimmat pankit: Glitnirin (29.9), Landsbankin (7.10.) ja Kaupthingin (9.10.). Niiden velat olivat moninkertaiset kansantuotteeseen verrattuna. Kansainvälinen valuuttarahasto IMF myönsi Islannille laajan noin 10 miljardin dollarin avustuspaketin vuonna 2008. Pohjoismaiden osuus siitä oli 2,5 miljardia dollaria.


title: Finanssikriisi (2007–2009)

text: Mielenosoittajat vaativat Reykjavíkissa lokakuusta tammikuuhun joka lauantai uusia vaaleja ja hallitusta. Islannin hallitus kaatui lopulta tammikuussa 2009. Islannin talouden ennustettiin supistuvan 10 % vuonna 2009. Kirjailija Einar Már Guðmundssonin mukaan Islannissa ihmiset ottivat valtavia lainoja ja alkoivat sitten uskoa olevansa rikkaita.


title: Kinoosao

text: Kinoosao (tunnetaan myös nimellä Kinoosao-Thomas Clark 204) on pieni asuinalue ja intiaanireservaatti Saskatchewanin provinssissa Kanadassa, Peurajärven rannalla, lähellä Manitoban rajaa. Kinoosaohon on tieyhteys Lynn Laken kaupungista Manitobasta. Se on Saskatchewanin paikkakunnista ainoa, jonne päästäkseen on käytävä naapuriprovinssin puolella. Kinoosao sijaitsee Saskatchewanin 18. piirissä.


title: Kinoosao

text: Asutuskeskuksessa asui 57 ihmistä toukokuussa 2006 ja asuntoja alueella oli 10. Nimi "kinoosao" on creenkielinen termi kalalle.


title: Kinoosao

text: Kinoosaon asutus perustettiin marraskuussa 1952, kun kalastajien yhteisyritys halusi rakentaa kalankäsittelylaitoksen auttamaan Peurajärven alueen kylien ruokahuollossa. Postipalvelu perustettiin 1954, postilähetyksiä saapui kahdesti kuussa Saskatchewanin La Rongesta.


title: Kinoosao

text: Kinoosaon ainoa majoitusliike on Grand Slam Lodge, ja ainoa kauppaliike on Kinoosao Co-Op Store, jonka valikoimiin kuuluvat polttoaineet, ruokatarvikkeet ja sadeasusteet.


title: Myanmarin energiapolitiikka

text: Myanmarin energiapolitiikka kertoo Myanmarin eli entisen Burman energiapolitiikasta. Myanmarin energiavarat ovat merkittäviä vuodesta 1990 vallassa olleelle Myanmarin sotilasjuntan taloudelle.


title: Myanmarin energiapolitiikka

text: Vuonna 2008 maakaasun myynti oli merkittävin Burman sotilasjuntan tulolähde. Burman öljy- ja maakaasuala kasvoi vuonna 2008. Korean johdolla on maassa merkittävä offshore maakaasuprojekti. Burman ja Kiinan rajalla suunnitellaan maanpäällistä johtoa.


title: Myanmarin energiapolitiikka

text: Kiina, Venäjä, Intia ja Thaimaa tukevat diplomaattisesti sotilasjunttaa. Ne ovat Burman suurimmat kauppa- ja investointimaat.


title: Myanmarin energiapolitiikka

text: Total rakensi 1992-1998 Burmasta Yadanan kaasukentiltä Thaimaahan kaasuputken kahden muun yhtiön kanssa. Burman sotilasjuntta on tienannut sillä satoja miljoonia euroja. Kaasua riittää 2020-luvulle. Liiketoimea vastaan on osoitettu mieltä vuosia ja vaadittu yhtiötä poistumaan Burmasta.


title: Myanmarin energiapolitiikka

text: Kiinalla oli Myanmarissa 16 vesivoimalahanketta vuonna 2008.


title: Dendermonde

text: Dendermonde on kaupunki ja kunta Belgian Itä-Flanderin provinssissa. Kunnan pinta-ala on 55,7 km² ja asukasluku on 44 095 (2010). Kaupunginjohtajana on toiminut vuodesta 2007 Christen-Democratisch en Vlaams -puolueen Piet Buyse.


title: Dendermonde

text: Entinen Belgian pääministeri Guy Verhofstadt on syntynyt Dendermondessa.


title: Dendermonde

text: 23. tammikuuta 2009 dendermondelaiseen päiväkotiin tunkeutunut kasvonsa mustavalkoisiksi maalannut mies puukotti useita ihmisiä. Kaksi lasta ja 54-vuotias naispuolinen lastenhoitaja menehtyivät puukoniskujen seurauksena. Lisäksi kaksitoista ihmistä loukkaantui vakavasti. Heistä kymmenen oli lapsia.


title: Hyundai ix55

text: Hyundai ix55 on korealaisen Hyundain valmistama kaupunkimaasturi. Euroopan ulkopuolella malli tunnetaan nimellä Veracruz. Nimi viittaa meksikolaiseen Veracruzin kaupunkiin. Euroopassa malli haluttiin liittää osaksi täällä tunnetumpaa Hyundain i-sarjaa. Ix55 julkistettiin Pariisin autonäyttelyssä lokakuussa 2008. Malli tuli Euroopassa myyntiin alkuvuodesta 2009, Suomen ollessa ensimmäisten joukossa. Hintaluokka Suomessa oli 65 000 euroa.


title: Kazan (täsmennyssivu)

text:
Kazan voi viitata seuraaviin:
Henkilöitä:


title: Kazan (täsmennyssivu)

text: Muuta:


title: DuelJewel

text:
DuelJewel (デュエルジュエル) on vuonna 1997 perustettu japanilainen yhtye. Se perustettiin kokoonpanossa Shun (kitaristi), Val (rumpali, tunnetaan Japanissa nimellä Baru), Psy (basisti), sekä tuntematon vokalisti, joka lähti yhtyeestä tuntemattomista syistä. Saman vuoden kesällä yhtyeeseen liittyi vokalisti Hayato ja toinen kitaristi Takashi.
Vaikka Hayato ja Psy jättivät yhtyeen vain pari kuukautta myöhemmin, he julkaisivat ensimmäisen demonauhansa "Kaze ~The Winding Garden~", jota jaettiin elokuun ajan ilmaiseksi.
Vuonna 1999 yhtyeeseen liittyi uusi basisti Kan-on. Kuitenkin kitaristi Takashi jätti yhtyeen juuri, kun onni näytti kääntyvän. Hayato palasi kuitenkin samassa kuussa. Mukaan tuli sessiojäsen Yuuyan, joka soittaa tulevilla julkaisuilla.
Vuonna 2000 bändi julkaisu 200 kopioon rajoitetut demonauhat "Kuroi"n ja "Shiroi"n. Saman vuoden lokakuussa Yuyasta tuli bändin virallinen jäsen ja bändi sai aikaiseksi vuoden viimeisen julkaisun, jota jaettiin myös ilmaiseksi. Jotain suurta kuitenkin tapahtui. DuelJewel esiintyi ensimmäistä kertaa one-man-konserttina Kagurazassa.
Vuoden 2001 tammikuussa bändi osallistui Musou-tapahtumaan ja teki sopimuksen indie-levy-yhtiö Cuber Forcen kanssa. Heinäkuussä bändi sai soittaa toisen soolokonserttinsa, joulukuisesta konsertistaan saamansa palautteen perusteella. Saatuaan tunnustusta jonkin verran, bändi julkaisi ensimmäisen kokopitkän albuminsa; "Lapidary"n. Niihin aikoihin bändi lähti myös ensimmäiselle Japanin kiertueelleen. Kuitenkin bändi ilmoitti noin vuotta myöhemmin, ettei Kan-on jatkaisi enää bändissä.


title: DuelJewel

text: 2002 Platinan ja hide and seekin entinen jäsen Natsuki liittyi bändiin ja täytti Kan-onin paikan. Bändi esiintyi samana vuonna ensimmäistä kertaa ulkomailla. Yhdysvaltain, Texasissa Dallasin A-Konissa. Tämän keikan takia bändi sai tunnustusta kotimaassaan ja pääsi esiintymään Tokioon ja sen lähimaastoon. Vuosi oli ollut suhteellisen kiireinen bändille, joten heidän ainoaksi julkaisukseen jäi minialbumi "Noah".


title: Matt Thompson

text: Matt Thompson on yhdysvaltalainen rumpali, joka soittaa heavy metal -yhtye King Diamondissa, jonka keulakuva on tanskalainen King Diamond.


title: Matt Thompson

text: Thompson on opiskellut musiikkia University of North Texasissa jazz-linjalla.


title: Benjamin Rush

text: Benjamin Rush (4. tammikuuta 1746 Pennsylvania – 19. huhtikuuta 1813 Philadelphia) oli yhdysvaltalainen lääkäri ja aktivisti. Hänet muistetaan muun muassa raittiusliikkeen isänä, vaikkakaan hän ei kannattanut täyttä kieltolakia. Hän oli myös yksi Yhdysvaltain itsenäisyysjulistuksen allekirjoittajista.


title: Benjamin Rush

text: Rush toimi Pennsylvaniassa lääkärin avustajana kuuden vuoden ajan ennen muuttoaan Eurooppaan, jossa hän opiskeli Edinburghin yliopistossa lääketiedettä vuosina 1766–1768. Palattuaan Lontoon ja Pariisin kautta Yhdysvaltoihin vuonna 1769 hän loi uran paitsi lääkärinä ja yhteiskunnallisena aktivistina, myös lääketieteen ja kemian professorina. Hän oli tärkeä vaikuttaja muun muassa psykiatrian alalla.


title: Benjamin Rush

text: Rush oli orjuuden vastustaja, abolitionisti. Hän meni vuonna 1776 naimisiin Julia Stocktonin kanssa ja sai kolmetoista lasta. Hän kuoli pilkkukuumeeseen Philadelphiassa 67-vuotiaana.


title: The Heretic Anthem

text: The Heretic Anthem (tunnetaan myös nimillä "Heretic Song" ja "555 to 666") on yhdysvaltalaisen metalliyhtye Slipknotin single vuodelta 2001. The Heretic Anthem on "Iowa"-albumin kuudes kappale.


title: Yoshimaro Yamashina

text: Yoshimaro Yamashina (, 5. heinäkuuta 1900 Tokio Japani – 28. tammikuuta 1989 Tokio) oli japanilainen lintutieteilijä ja markiisi.


title: Yoshimaro Yamashina

text: Yoshimaron isä oli prinssi Kikumaro Yamashina. Hän opiskeli Tokion keisarillisessa yliopistossa ja valmistui 1931. Hän väitteli tohtoriksi lintujen soluopista eli sytologiasta Hokkaidōn yliopistossa 1942. Yamashina jatkoi soluopin parissa, mutta hän perehtyi myös lintujen systematiikkaan ja Japanin sekä Itä-Aasian ja Tyynenmeren linnustoon.


title: Yoshimaro Yamashina

text: Yamashina perusti nimeään kantavan tutkimuslaitoksen Yamashinan ornitologialaboratorion kotiinsa Shibuyaan, jossa hän säilytti lintukokoelmaansa, lintutieteellistä kirjastoaan ja tutkimuslaitteistoaan.


title: Yoshimaro Yamashina

text: Yamashinan kirjallinen tuotanto oli laaja. Hänen ehkä tunnetuin teoksensa on "Handlist of the Japanese Birds", jonka tekemiseen osallistui myös useita muita kirjoittajia. Vuonna 1961 hän julkaisi teoksen "Birds in Japan". Hän liittyi American Ornithologists' Unioniin 1927 ja sai liiton kunniajäsenyyden 1953.


title: Yoshimaro Yamashina

text: Yamashina nimesi linnuista pohnpeinrillin ("Rukia longirostra"), yhdessä Takatsukasan kanssa, lentokyvyttömän okinawanluhtakanan ("Gallirallus okinawae"), yhdessä Manon kanssa, mariaanienmonarkin ("Monarcha takatsukasae") ja palaunpöllösen suvun "Pyrroglaux".


title: Turvavaihde

text: Turvavaihde on raideliikenteessä käytettävä turvaratkaisu, jolla kiintein vaihde- ja raidejärjestelyin estetään luvaton ja liikennettä vaarantava muiden raiteiden käyttö. Turvavaihteita asennetaan paikkoihin joissa on vaarana, että esimerkiksi ratapihalla liikkuva kalusto vaihtotöiden aikana ohjautuu jarrulaitevian tai muun syyn vuoksi muiden junien käyttämille raiteille, sekä paikkoihin joissa on vaarana kahta eri raidetta kulkevan junan joutuminen samalle raiteelle myöhästyneen tai pitkäksi menneen jarrutuksen vuoksi.


title: Turvavaihde

text: Junaturvallisuussääntö vuodelta 1996 määrittelee turvavaihteen seuraavasti: "Turvavaihde on vaihde, joka käännettynä suojaavaan asentoon estää muilta raiteilta pääsyn kulkutielle".


title: Turvavaihde

text: Turvavaihde voi olla kokonainen tavallinen vaihde, joka suojaavassa asennossaan on käännettynä johtamaan turvaraiteelle tai muulle asetettua kulkutietä suojaavalle raiteelle. Paikoissa, joissa tila ei riitä kokonaiselle vaihteen ja turvaraiteen yhdistelmälle, voidaan käyttää osittaista vaihdetta, jossa on vain vaihteen kielet. Englanninkielisissä maissa osittaisesta turvavaihteesta käytetään nimitystä "catch points" ja "trap points". Osittaisen vaihteen avulla raiteeseen saadaan epäjatkuvuuskohta, joka suistaa kaluston kiskoilta ellei kulkutietä ole turvattu ja vaihdetta ole käännetty oikein.


title: Turvavaihde

text: Turvavaihteena voidaan tavallisen yksinkertaisen vaihteen lisäksi käyttää myös rinnankytkettyä risteysvaihdetta.


title: Turvavaihde

text: Osittaisissa turvavaihderatkaisuissa turvaraidetta ei ole. Turvaraiteen tarkoitus on ohjata luvatta liikkuva kalusto riittävän etäälle siitä raiteesta, jota turvavaihde suojaa. Mikäli turvaraiteena toimii suojattavaan kulkutiehen nähden rinnakkainen raide, voidaan liikenne turvaraiteella sallia sillä se ei vaaranna viereisen raiteen liikennettä. Ratapihoilla pitkiä turvaraiteita voidaan käyttää myös vaihtotyöhön vaarantamatta pääraiteen junaliikennettä.


title: Turvavaihde

text: Lyhyen päättyvän turvaraiteen päätekohdan takana on yleensä rakenteista vapaa maa-alue, jonne on rakennettu pysähtymiseste joko hiekasta tai muusta maa-aineksesta. Esteen tarkoitus on pysäyttää raiteen päätekohdan ylitse kulkeva kalusto mahdollisimman hallitusti sekä pitää kalusto pystyssä vahinkojen vähentämiseksi.


title: Finn-Erik Vinje

text: Finn-Erik Vinje (s. 6. maaliskuuta 1936) on norjalainen kielitieteilijä. Hän toimi vuosina 1975–2006 pohjoismaisten kielten professorina Oslon yliopistolla. Sitä ennen hän oli ollut professorina Trondheimin yliopistolla. Lisäksi hän on työskennellyt Tukholman yliopistolla.


title: Finn-Erik Vinje

text: Vinje on Norjan kieli- ja kirjallisuusakatemian jäsen. Hän on julkisuudessa arvostellut Märtha Louisen ja tämän aviomiehen Ari Behnin lapsilleen antamia nimiä.


title: Andrei Lutai

text: Andrei Vladimirovitš Lutai (, s. 24. heinäkuuta 1986 Belgorod, Neuvostoliitto) on venäläinen taitoluistelija.


title: Andrei Lutai

text: Lutai on sijoittunut EM-kilpailuissa viidenneksi Varsovassa 2007, kahdeksanneksi Zagrebissa 2008 ja seitsemänneksi Helsingissä 2009. MM-kilpailuissa hän oli 20. Tokiossa 2007. Venäjän mestaruuskilpailuissa hän on saavuttanut hopeaa 2007 ja 2008 sekä pronssia 2009.


title: Andrei Lutai

text: Lutaita valmentavat Tatjana Mišina ja Aleksei Mišin.


title: Lautasantenni

text: Lautasantenni on radioaaltoja heijastava paraboloidi tai pallopinnan kalotti, jonka polttopisteessä on vastaanottimen antenni. Kansankielellä TV-satelliittitaajuuksien antennia kutsutaan lautaseksi.


title: Ari Behn

text: Ari Mikael Behn (alkuaan Bjørshol, s. 30. syyskuuta 1972 Århus) on norjalainen kirjailija.


title: Ari Behn

text: Ari Behnin isä on Olav Bjørshol ja äiti Marianne Solberg Behn. Hän otti vuonna 1996 äidinäitinsä sukunimen Behn.


title: Ari Behn

text: Behn meni 24. toukokuuta 2002 naimisiin prinsessa Märtha Louisen kanssa. Pariskunta erosi vuonna 2016. Heillä on kolme lasta: Maud Angelica, Leah Isadora ja Emma Tallulah.


title: Ari Behn

text: Ari Behn syntyi Århusissa Tanskassa ja kasvoi Englannissa, Pohjois-Norjassa ja Mossissa. Hänet kastettiin Kristiyhteisön kirkossa. Hän kävi koulua Steiner-koulussa ja opiskeli myöhemmin Oslon yliopistossa..


title: Ari Behn

text: Behn saavutti menestystä jo ensimmäisellä kirjallaan, novellikokoelmalla "Trist som faen" (1999). Sittemmin ovat ilmestyneet romaanit "Bakgård" (2003), "Entusiasme og raseri" (2006) ja "Vivian Seving etc." (2009) sekä novellikokoelmat "Talent for lykke" (2011) ja "Tiger i hagen" (2015). Lisäksi hän on kirjoittanut lehtiartikkeleita ja yhdessä Märtha Louisen kanssa kirjan "Fra hjerte til hjerte" (2002).


title: Ari Behn

text:
Ari Behn on suunnitellut kristalli- ja posliiniastiaston "Peacock" (2007) Magnor Glassverkille. "Gud så deilig" -taideprojekti oli yhteistyö taiteilija Unni Askelandin kanssa.
Maaliskuussa 2017 hän piti oman taiteensa myyntinäyttelyn.


title: Bengt Broms (professori)

text: Bengt Henry Gabriel Arne Broms (s. 16. lokakuuta 1929 Sortavala) on suomalainen oikeustieteilijä ja professori. Hän toimi Turun yliopiston oikeustieteellisessä tiedekunnassa kansainvälisen oikeuden ja valtiosääntöoikeuden professorina 1962–1970 ja sen jälkeen Helsingin yliopistossa kansainvälisen oikeuden professorina vuoteen 1994 saakka. Hän on tutkinut erityisesti kansainvälisten järjestöjen toimintaan liittyviä kysymyksiä.


title: Bengt Broms (professori)

text: Broms kävi Joensuun yhteiskoulua. Hän asuu Helsingissä ja kesäisin Liperissä.


title: Bengt Broms (professori)

text: Broms valittiin Suomalaisen Tiedeakatemian jäseneksi vuonna 1980. Hän on ollut Academia Europæan jäsen vuodesta 1989.


title: Juha Tammela

text: Juha Tammela (s. 20. toukokuuta 1980) on suomalainen salibandyn pelaaja. Hän pelaa Koskelankylän Riennossa hyökkääjänä. Ennen KoskRi:in siirtymistä Tammela pelasi Kemiläisessä Sastamolo Kingsissä sekä OLS:ssa.


title: Juha Tammela

text: Tammela on pelannut uransa aikana Salibandyliigassa 77 runkosarjaottelua tehoin 56 + 20 = 76.


title: Amenta Matthew

text: Amenta Matthew (s. 24. kesäkuuta 1952 Majuro) on marshallinsaarelainen poliitikko. Hänet valittiin parlamenttiin, Nitijelaan, Utrikin vaalipiiristä vuonna 2007, mutta hän menetti paikkansa siellä vuonna 2011. Hän pääsi vuonna 2008 maansa terveysministeriksi Litokwa Tomeingin hallinnossa. Hän oli Marshallinsaarten toinen ministeriksi nimityksen saanut nainen. Matthewilla on aviomiehensä Amon Tibonin kanssa kaksi tytärtä ja kaksi poikaa.


title: Left Behind (kappale)

text: Left Behind on yhdysvaltalaisen metalliyhtye Slipknotin neljäs single vuodelta 2001. Kappaleessa on samankaltaiset riffit kuin The Smashing Pumpkinsin kappaleessa ”Zero”. Single myi enemmän kuin aiemat "Wait and Bleed" ja "Spit It Out" -singlet.


title: Left Behind (kappale)

text: Kaikki kappaleet on kirjoittanut Slipknot.


title: Luokka (elokuva)

text: Luokka ("Entre les murs") on ranskalainen 2008 valmistunut yhteiskunnallisesti tiedostava draamaelokuva, jonka on ohjannut Laurent Cantet. Elokuva voitti arvostetun Kultaisen palmun Cannesin elokuvajuhlilla vuonna 2008.


title: Luokka (elokuva)

text: "Luokan" teemoja ovat opettamisen ja kasvatuksen taito sekä ennen kaikkea monikulttuurisen yhteiskunnan ongelmat.


title: Luokka (elokuva)

text: Elokuva perustuu François Bégaudeaun kirjaan. Bégaudeau on yläasteen opettajana köyhässä ja monikulttuurisessa pariisilaislähiössä, ja hän esittää elokuvassa itseään. Elokuva seuraa hänen ja hänen luokkansa elämää noin vuoden verran. Oppilaiden kanssa syntyy konflikteja, eikä hyväkään opettaja löydä niihin aina oikeita ratkaisuja.


title: Luokka (elokuva)

text: Todellisuudessa elokuvan koulu on nimeltään Dolto, nuoret näyttelijät ovat sen 13–15-vuotiaita oppilaita. "Luokka" ei ole dokumentti. Elokuvassa on juoni, jota ei kuitenkaan paljasteta elokuvassa näytteleville nuorille vaan kohtaukset ovat pitkälti improvisoituja, mutta silti lavastettuja.


title: Herbert Hastings Harington

text: Herbert Hastings Harington (16. tammikuuta 1868 Lucknow Intia – 8. maaliskuuta 1916 Mesopotamia) oli brittiläinen lintutieteilijä ja ammattisotilas, arvoltaan everstiluutnantti.


title: Herbert Hastings Harington

text: Harington opiskeli Malvernissa ja liittyi sitten armeijan palvelukseen. Vuonna 1890 hänet komennettiin Intiaan Punjabin 92. rykmenttiin, jossa hän palveli yli 20 vuotta. Hän palveli kuusi vuotta myös Burman poliisivoimissa. Vuonna 1914 hänet ylennettiin everstiluutnantiksi ja helmikuussa 1916 hänen komentoonsa annettiin 62. punjabilainen rykmentti. Rykmentti siirrettiin taistelutehtäviin Mesopotamiaan, missä Harington kaatui.


title: Herbert Hastings Harington

text: 1903 Harington avioitui Walter Pepysin tyttären Dorothyn kanssa ja heille syntyi kaksi tytärtä ja poika.


title: Herbert Hastings Harington

text: Harington oli aina ollut kiinnostunut luonnosta, mutta vasta Burmassa hänessä syttyi intohimo lintuihin. Ensimmäiset lintutieteelliset artikkelinsa hän kirjoitti Rangoon Gazetteen. Vuonna 1909 hän julkaisi artikkelinsa kirjana, jossa oli myös taulukko burmalaisten lintujen levinneisyydestä. Hän julkaisi kirjoituksiaan myös "The Ibis"-lehdessä sekä Bombay Natural History Societyn julkaisussa. Vuonna 1904 Harington valittiin British Ornithologists Unionin jäseneksi.


title: Herbert Hastings Harington

text: Harington nimesi linnuista rikkilymytimalin ("Stachyris ambigua") vuonna 1915.


title: David Kramer (poliitikko)

text: David Kramer (s. 24. helmikuuta 1969) on marshallinsaarelainen poliitikko. Hän syntyi Ailinglaplapissa ja opiskeli Majurossa, Honolulussa sekä Seattlessa. Hän on maansa parlamentin, Nitijelan, jäsen. Vuonna 2008 hänestä tuli Marshallinsaarten oikeusministeri. Hän on aiemmin toiminut muun muassa Majuron paikallishallituksessa ja projektimanagerin tehtävissä Pacific International Inc. -yhtiössä.


title: David Kramer (poliitikko)

text: Kramerilla on vaimonsa Cathy Kramerin kanssa neljä lasta. Hän puhuu marshallia ja englantia.


title: David Kramer

text: David Kramer -nimisiä henkilöitä:


title: Anthony Zinni

text: Anthony Zinni (s. 17. syyskuuta 1943) on yhdysvaltalainen entinen merijalkaväen kenraali ja USCENTCOMin komentaja. Vuonna 2002 hänet valittiin erikoislähettilääksi Israeliin ja Palestiinalaishallintoon.


title: Anthony Zinni

text: Vuonna 2007 Zinni valmisteli raporttia "National Security and the Threat of Climate Change", jossa todetaan, että ilmaston lämpeneminen toimii voimakertoimena globaaleissa konflikteissa.


title: Piiskaus

text: Piiskaus on etenkin lapsille suoritettava ruumiillinen kuritus. Siinä lyödään rangaistavaa (yleensä paljaalle) takapuolelle joko kädellä tai jollain esineellä. Toinen nimitys kuritukselle on selkäsauna.


title: Piiskaus

text: Vaikka piiskaaminen on ollut historiassa yleistä, se on nykyään useissa maissa, kuten Suomessa laitonta. Lapsia piiskattiin yleensä, kun he tekivät jotain kiellettyä. Lasten ruumiillinen kurittaminen on lain nojalla kielletty jo 24 maassa.


title: John Carradine

text: John Carradine (oik. Richmond Reed Carradine; 5. helmikuuta 1906 New York, New York, Yhdysvallat – 27. marraskuuta 1988 Milano, Italia) oli yhdysvaltalainen näyttelijä ja Daytime Emmy -voittaja. Hänet tunnetaan muun muassa elokuvista "The Scarecrow" (1982) ja "Kauhujen talo" (1983). Hänet tunnetaan myös televisiosarjoista "Young People's Special", "The Fall Guy", "Fame", "Seikkailujen saari", "The Cowboys", "Ironside", "Bonanza" ja "The Red Skelton Show".


title: My Plague

text: My Plague on yhdysvaltalaisen metalliyhtye Slipknotin single vuodelta 2002. ”My Plague” on myös kauhuelokuva "Resident Evilin" soundtrackillä.


title: My Plague

text: Kaikki kappaleet on kirjoittanut Slipknot


title: My Plague

text: Sisältää myös "My Plague (New Abuse Mix)" musiikkivideon.


title: Painin Euroopan-mestaruuskilpailut 2009

text: Vuoden 2009 painin Euroopan-mestaruuskilpailut järjestettiin Vilnassa, Liettuassa 31. maaliskuuta – 5. huhtikuuta. Kilpailujen ohjelmassa olivat kreikkalais-roomalainen paini, vapaapaini ja naispaini, joissa kaikissa painittiin seitsemässä eri painoluokassa. Kilpailupaikkana toimi "Universal arena "Sportima"". EM-kilpailut oli kaikkien aikojen ensimmäinen Liettuassa järjestetty suuren luokan painiturnaus.


title: Painin Euroopan-mestaruuskilpailut 2009

text:
Kreikkalais-roomalaisessa painissa painittiin 4.–5.4.
Vapaapainissa painittiin 31.3. – 1.4.
Naispainissa painittiin 2. – 3.4.
Suomen Painiliitto valitsi 10.3. EM-kilpailuihin kuusi painijaa kreikkalais-roomalaiseen painiin sekä kaksi painijaa naisten painiin. Vapaapainiin ei nimetty edustajia. Kilpailuista suomalaiset saavuttivat kaksi mitalia, kun Jani Haapamäki voitti kreikkalais-roomalaisen painin 55 kilogramman sarjassa Euroopan mestaruuden ja naispainissa Sarianne Savola saavutti EM-pronssia 48-kiloisten sarjassa.


title: Painin Euroopan-mestaruuskilpailut 2009

text:
"Hakala ja Hietaniemi selviytyivät keräilyeriin painimaan painoluokkiensa pronssimitaleista."
"Sekä Savolan että Ylisen ensimmäisen kierroksen vastustajat etenivät loppuotteluihin, joten suomalaiset pääsivät keräilyeriin painimaan sarjojensa pronssimitaleista."


title: Boise City Subdivision

text: Boise City Subdivision on BNSF Railwayn Powder Riverin palvelualueeseen kuuluva rataosuus, joka johtaa Amarillosta Texasista Oklahomassa sijaitsevan Boise Cityn kautta La Juntaan Coloradoon. Rataosan pituus on 413,2 kilometriä.


title: Boise City Subdivision

text: Henkilöliikennettä on vain La Juntan ja Las Animas Junctionin välisellä osuudella, jota käyttää Amtrakin "Southwest Chief". Suurin sallittu nopeus tavaraliikenteessä on 64 km/h. Henkilöliikenteen alaisella osuudella suurin sallittu nopeus henkilöliikenteessä on 127 km/h ja tavaraliikenteessä 96 km/h.


title: Boise City Subdivision

text: Rataosa on lähes koko matkaltaan yksiraiteinen, lukuun ottamatta lyhyttä kaksoisraideosuutta La Juntan itäpuolella. Valtaosaa radasta ei myöskään ole varustettu rautatieliikenteen ohjauslaittein eikä opastimin, ja näillä osuuksilla liikenteenohjaus hoidetaan radioitse annettavin liikkumisluvin.


title: Boise City Subdivision

text: Boise City Subdivision ja sen kanssa lähes samansuuntainen rataosuus Dalhart Subdivision muodostavat kaksoisyhteyden Coloradossa sijaitsevan Pueblon ja Texasin Amarillon välille. BNSF Railway käyttää Boise City Subdivisionia pääasiassa etelään kulkevien junien reittinä, kun pohjoiseen menevä liikenne kulkee Dalhart Subdivisionin kautta.


title: Boise City Subdivision

text: Rataosalla liikennöivät sekä etelään kulkevat sekatavarajunat että pitkät vilja- ja hiilijunat. Union Pacific Railroadilla on radankäyttöoikeus koko rataosalla.


title: Boise City Subdivision

text: BNSF Railwayllä on rataosan varrella yhdysliikenneasemia muiden operaattoreiden kanssa.


title: Sol Invictus

text: Sol Invictus () oli alkujaan syyrialaisperäinen sol-jumala, josta keisari Aurelianus teki Rooman valtionuskonnon vuonna 274.


title: Sol Invictus

text: Sol Invictus oli jo 100-luvulta lähtien ollut sol-kultin kohteena. Keisari Elagabalus yritti tehdä siitä Rooman pääuskonnon (noin vuosina 219–222), mutta aate ei saanut kannatusta. Vasta 270-luvulla ilmapiiri oli suopeampi vieraille jumalille, ja kun Aurelianus kukisti Roomasta irtautuneen Palmyran valtakunnan vuonna 273, hän ajatteli voittonsa olevan Sol Invictus -jumalan ansiota. Hän rakennutti suuren temppelin Roomaan Sol Invictukselle ja teki jumalasta Rooman pääuskonnon.


title: Sol Invictus

text: Ei kuitenkaan ole mitään selkeää historiallista todistetta, että keisari Aurelianuksen päivinä olisi alettu viettämään 274 voittamattoman auringon päivää 25. joulukuuta, Sol Invictuksen kunniaksi. Ainoat lähteet ovat vuosilta 354 ja 372, vuosikymmeniä sen jälkeen, kun kristityt olivat ryhtyneet viettämään Kristuksen syntymäpäivää 25.12. Vuoden 354 kalenterimerkintä on vain "N.INVICTI.CM.XXX", jossa lyhenne CM tarkoitti kilpa-ajoja ja XXX 30 ajoa. On vain olettamus, että kyseessä oli Aurelianuksen 80 vuotta aiemmin aloittama perinne. Se, missä määrin Sol Invictus olisi saanut vaikutteita Syyriasta, on myös aika kiistanalaista ja epäselvää. Sol oli vanha roomalainen jumala (Hijmans 2010) ja invictus-epiteettiä oli käytetty jo satojen vuosien ajan. Erilaisia, mutta samoja elementtejä sisältäviä aurinkokultteja oli Rooman valtakunnassa ja ulkopuolella, erityisesti vanhemman kreikkalaisen kulttuuripiirin alueella. Aurelianus teki Syyriassa saamiensa voittojen jälkeen merkittävän reformaation ja nosti Solin pääjumalan rooliin. Syyrian paikallisesta aurinkokultista saattoi tulla vaikutteita, mutta merkkejä aivan vieraan jumalan tuomisesta Roomaan ei ole.


title: Sol Invictus

text: Ensimmäinen kristitty keisari Konstantinus Suuri ja hänen isänsä Constantius suosivat kummatkin Sol Invictusta. Constantius oli suvaitsevainen kristittyjä kohtaan, ehkä siksi että Sol Invictuksen kultilla ja kristinuskolla oli monia yhtäläisyyksiä. Vaikka Konstantinus kääntyikin kristinuskoon Mulviuksen sillan taistelun jälkeen, ei hän kuitenkaan hylännyt Sol Invictusta. Sen jälkeen kun kristinuskosta tuli Rooman pääuskonto, tuli samasta päivästä myös kristittyjen joulupäivä. Samaa päivää kuitenkin juhlistettiin jo 200-luvulla Kristuksen syntymää kertoo Johannes Khrysostomos jo paljon ennen kuin Invictuksesta tehtiin Rooman pääjumala.


title: Fair Deal

text: Fair Deal on Yhdysvaltain presidentti Harry S. Trumanin antama nimitys niille yhteiskunnallisille ja taloudellisille uudistuksille, jotka hän esitteli kongressille kansakunnan tilaa käsittelevässä puheessaan tammikuussa 1949. Truman totesi tuolloin, että "jokaisella kansankerroksella ja jokaisella yksilöllä on oikeus odottaa yhteiskunnalta reilua sopimusta ("fair deal")."


title: Club de Fútbol Monterrey

text: Club de Fútbol Monterrey on vuonna 1945 perustettu meksikolainen jalkapalloseura Monterreysta Nuevo Leónin osavaltiosta. Se pelaa Meksikon pääsarjassa ja on voittanut maan mestaruuden neljästi vuosina 1986, 2003 (Clausura), 2009 (Apertura) ja 2010 (Apertura).


title: Club de Fútbol Monterrey

text: Monterrey on voittanut myös Meksikon cupin 1991, CONCACAF Cup-voittajien cupin 1993 sekä CONCACAF Champions Leaguen vuosina 2011, 2012 ja 2013.


title: Poliisit

text: Poliisit on suomalainen Aito Median tuottama dokumentaarinen televisiosarja, jota esitetään Jim-kanavalla. Ohjelma kuvaa todellista poliisin työtä ja sitä, mitä poliisipartio saa työssään kohdata Suomen suurimmissa kaupungeissa. Sarja toteutetaan yhteistyössä sisäministeriön poliisiosaston kanssa. Sarjan ensiesitys 26. tammikuuta 2009 rikkoi 247 000 katsojallaan Jimin katsojaennätyksen. "Poliisit" on myös Ruudun katsotuimpia ohjelmia. Muita suomalaisia poliisin toimintaan liittyviä televisiosarjoja ovat Subin "Lainvalvojat" ja "112", Foxin "Lapin poliisit", TV5:n "Poliisikokelaat" sekä Yle TV2:n "Poliisi-TV". Alkukesästä 2013 Jim-kanava alkoi esittää Poliisit-sarjaan perustuvaa sisarsarjaa "Poliisit – kotihälytys", jossa kaikki sarjan kohtaukset ovat dramatisoituja ja näyttelijät esittävät asianosaisia.


title: Poliisit

text: Sarjan formaatti myytiin Yhdysvaltoihin keväällä 2010. Aito Media teki sopimuksen Scott Sternberg -tuotantoyhtiön ja Weinberger Median kanssa. Sopimus tehtiin Scott Sternbergin kanssa Cannesissa järjestettävillä MIPTV-messuilla. Sarjasta on myös norjalainen versio, "Poliisit Norja", jota on Norjassa esittänyt MAX -kanava, Suomessa Jim.


title: Poliisit

text: Ensimmäinen tuotantokausi esitettiin tammi–toukokuussa 2009. Sarjaa kuvattiin ensimmäisellä kaudella yhteensä 16 jaksoa, ja jokainen partio esiintyi neljässä jaksossa. Tuotantokaudella seurattavat kaupungit olivat Tampere, Turku, Jyväskylä ja Helsinki.Toisen tuotantokauden 40 jaksoa uusilla poliisipareilla esitettiin loka–joulukuussa 2009. Toisella tuotantokaudella oli mukana myös uusia kaupunkeja. Helsingin, Turun, Tampereen ja Jyväskylän lisäksi seurattavia kaupunkeja olivat Vantaa, Espoo, Lappeenranta ja Lahti. Sarjassa esiintyneet tamperelaiset poliisit Kari Palonen ja Janne Rauma valittiin helmikuussa 2011 yleisöäänestyksessä "Vuoden tamperelaisiksi".Kolmas tuotantokausi esitettiin vuoden 2011 alkupuolella. Tuotantokausi käynnistyi 10. tammikuuta 2011. Tuotantokaudella seurattavat kaupungit olivat Espoo, Helsinki, Lahti, Turku, Vantaa, Pori, Kotka ja Oulu. Kolmannella kaudella sarjaa kuvattiin 56 jaksoa. Jaksomäärä nostaa sarjan Suomen suurimmaksi kotimaiseksi dokumentaariseksi sarjaksi.Neljäs tuotantokausi, johon sisältyi 56 jaksoa, esitettiin 9. tammikuuta 2012 alkaen. Tuotantokaudella seurattavat kaupungit olivat Helsinki, Vantaa, Oulu, Jyväskylä, Kotka, Pori, Kouvola, Kuopio ja Hämeenlinna. 21.–27. toukokuuta 2012 välisenä aikana Jim esitti "Poliisit"-maratonin, joka sisälsi kaikki neljännen tuotantokauden jaksot.Viides tuotantokausi, johon sisältyi 56 jakso, esitettiin keväällä 2013. Tuotantokaudella seurattavat kaupungit olivat Helsinki, Vantaa, Kuopio, Jyväskylä, Oulu, Pori, Turku ja Lahti. Tuotantokaudella seurattiin sarjassa jo esiintyneiden poliisipartioiden lisäksi myös uusia partiopareja.Kuudes tuotantokausi esitettiin 6. tammikuuta 2014 alkaen. Tuotantokaudella seurattavat kaupungit olivat Vantaa, Lappeenranta, Jyväskylä, Pori, Forssa ja Mikkeli.Loppukeväästä 2014 Jim-kanava ilmoitti, että Poliisit jatkuu seitsemännelle tuotantokaudelle. Seitsemäs tuotantokausi esitettiin 5. tammikuuta 2015 alkaen. Tuotantokaudella seurattavat kaupungit olivat Kuopio, Lappeenranta, Forssa, Joensuu, Seinäjoki, Oulu ja Turku.Kahdeksas tuotantokausi esitettiin 11. tammikuuta 2016 alkaen. Tuotantokaudella seurattavat kaupungit olivat Kuopio, Forssa, Joensuu, Seinäjoki, Oulu ja Turku.


title: Painin Euroopan-mestaruuskilpailut 1931

text: Vuoden 1931 painin Euroopan-mestaruuskilpailut järjestettiin kreikkalais-roomalaisen painin osalta maaliskuussa Prahassa, Tšekkoslovakiassa. Vapaapainissa kisattiin lokakuussa Budapestissa, Unkarissa.


title: Hulabaloo

text: Hulabaloo on Junon ja Mr.KO:n muodostama hip hop -yhtye. Yhtye julkaisi "Sirkusteltta" -nimisen debyyttialbuminsa keväällä 2008 3rd Rail Musicin kautta.


title: Alba Iulia

text: Alba Iulia ( (aiemmin "Weißenburg"), ) on kaupunki Transilvaniassa Romaniassa. Mureșjoen varrella sijaitseva kaupunki on Alban piirikunnan pääkaupunki. Kaupungissa asuu noin 63 500 ihmistä.


title: Alba Iulia

text: Valloitettuaan Daakian roomalaiset perustivat nykyisen Alba Iulian paikalle "Apulum"-nimisen linnoituksen, josta muodostui provinssin merkittävä hallintokeskus. Unkarilaisten maahantulon jälkeen Alba Iuliasta tuli koko Transilvanian kirkollinen keskus, kun sinne perustettiin vuonna 1009 katolinen piispanistuin. 1100-luvulla paikkakunta sai Unkarin kuninkaalta kaupunkioikeudet.


title: Alba Iulia

text: Kaupungilla on poikkeuksellinen historiallinen merkitys romanialaisille, sillä Transilvanian irtautuminen Itävalta-Unkarista ja liittyminen Romaniaan ensimmäisen maailmansodan jälkeen julistettiin juuri Alba Iuliassa 1. joulukuuta 1918. Romanian kuningas Ferdinand I kruunattiin vuonna 1922 symbolisesti uudelleen Alba Iulian ortodoksisessa katedraalissa kaikkien romanialaisten kuninkaaksi.


title: Club Deportivo Guadalajara

text: Club Deportivo Guadalajara on vuonna 1906 perustettu meksikolainen jalkapalloseura Guadalajarasta. Seura tunnetaan yleisesti myös nimellä "Chivas" ja se on Meksikon suosituin seura. Guadalajara pelaa Meksikon pääsarjassa, jonka se on voittanut 11 kertaa. Viimeisin mestaruus on vuodelta 2006.


title: Club Deportivo Guadalajara

text: Seuran perusti vuonna 1906 belgialainen kauppias Edgar Everaert. Seuran nimi oli alun perin "Club de Futbol Union", mutta kaksi vuotta myöhemmin hän muutti sen nimeksi nykyisen "Club Deportivo Guadalajaran". Samana vuonna seura päätti peluuttaa ainoastaan meksikolaisia pelaajia ja periaate pitää edelleen. Guadalajara voitti ensimmäisen amatöörimestaruutensa myös vuonna 1908. Seuralle kertyi yhteensä 14 amatöörimestaruutta 1943 mennessä, jolloin Meksikossa siirryttiin ammattilaissarjaan.


title: Club Deportivo Guadalajara

text: Guadalajaran lempinimi "Chivas" () juontaa juurensa Primera División de Méxicon alkuvuosille. Paikallinen sanomalehti haukkui joukkueen eräässä huonosti menneessä ottelussa 1948 pelaajien juoksennelleen ympäri kenttää kuin vuohet. Ajan myötä kannattajat ottivat haukkumanimenä lähteneen nimityksen omakseen.


title: Club Deportivo Guadalajara

text: Guadalajaran ensimmäinen mestaruus ammattilaissarjasta tuli 1957, mistä alkoi seuran kulta-aika. Seuraavien seitsemän kauden aikana se voitti kuusi mestaruutta. Tuon aikakauden aikana se voitti myös Meksikon cupin ja CONCACAF Champions' Cupin kerran sekä Meksikon Campeón de Campeonesin eli liigamestarin ja cupin voittajan kohtaamisen kuudesti. Menestysvuosina seurasta tuli Meksikon suosituin seura ja se on sitä edelleen vaikka menestys ei myöhempinä vuosina ole ollut samaa tasoa. Vuoden 1965 jälkeen Guadalajara on voittanut mestaruuden neljästi. Viimeisimmän mestaruuden se voitti 2006.


title: Sirkusteltta

text: Sirkusteltta on hip hop -yhtye Hulabaloon esikoisalbumi, joka julkaistiin 28. toukokuuta 2008. Itse Hulabaloo ei sano tekevänsä räppiä vaan kuvaa tuotostaan ”henkiseksi sirkukseksi”. Kappaleiden biitit on tehnyt Puukko-Jere. Graafisen suunnittelun on tehnyt Ansver Oksman.


title: Sirkusteltta

text: Albumin kansikuvan on toteuttanut Ansver Oksman.”Katkerat savut” -kappaleella on käytetty Aavikon ”Synchro Start” -kappaleen samplea. Kappale "Rizla" taas sisältää samplen J. Karjalaisen ”Väinö”-kappaleesta. Albumin kaikki biitit on tehnyt Puukko-Jere, paitsi ”2.20 dösää” -kappaleen biitin, jonka teki Steen1.


title: Texas North Western Railway

text: Texas North Western Railway Co. on alueellinen rautatieyhtiö, joka toimii omistamallaan noin 65 kilometrin mittaisella rataverkolla luoteisessa Texasissa, Yhdysvalloissa. Yhtiön omistaa rautatieholdingyhtiö TNW Corporation.


title: Texas North Western Railway

text: Yhtiö operoi omistamallaan noin 65 kilometrin pituisella rataosalla, jonka entinen omistaja oli Chicago, Rock Island and Racific Railroad. Rataosuus ulottui alun perin Texasin Etteristä Kansasin Liberaliin. Rataosasta on hylätty sen itäinen osuus Morsesta Liberaliin vuonna 1987.


title: Texas North Western Railway

text: Rautatieyhtiö hoitaa pääasiassa paikallisten kemianlaitosten vaihtotyöt ja kuljetukset sekä maataloustuotteiden kuljetuksia. Yhtiön vetokalusto käsittää kaksi General Motorsin valmistamaa SW7-sarjan vaihtotyöveturia, numerot 88 ja 89.


title: Texas North Western Railway

text: TXNW Railway


title: Hubert Ingraham

text: Hubert Alexander Ingraham (s. 4. elokuuta 1947) on bahamalainen Free National Movement -puolueen poliitikko. Hän on toiminut maansa pääministerinä vuosina 1992–2002 ja jälleen 2007–2012. Vuonna 2007, kun hän nousi uudelleen pääministeriksi Perry Christien seuraajana, hänestä tuli myös talousministeri.


title: Hubert Ingraham

text: Grand Bahamalla syntynyt Ingraham on varsinaiselta ammatiltaan lakimies. Hän pääsi Bahaman parlamentin alahuoneeseen, "House of Assemblyyn", ensi kertaa vuonna 1977. Hänet on sittemmin valittu uudelleen kuudella perättäisellä kerralla. Hänestä tuli Privy Councilin jäsen vuonna 1993.


title: Navaronen haukat (elokuva)

text: Navaronen haukat ("Force 10 from Navarone") on vuonna 1978 ensi-iltansa saanut sotaelokuva, joka perustuu löyhästi Alistair MacLeanin samannimiseen romaaniin. Elokuvan ohjasi Guy Hamilton ja sen päärooleissa olivat Robert Shaw, Harrison Ford ja Edward Fox.


title: Navaronen haukat (elokuva)

text: Majuri Mallory (Robert Shaw) ja kersantti Miller (Edward Fox) ovat selvinneet hengissä Navaronesta ja saavat heti seuraavan tehtävänsä. He lentävät Jugoslaviaan amerikkalaiseen erikoisyksikköön (Force 10), jota johtaa majuri Barnsby (Harrison Ford). Heidän tehtävänään on räjäyttää eräs strategisesti tärkeä silta ennen saksalaisten tuloa paikalle. Joku kuitenkin paljastaa suunnitelmat ennakolta saksalaisille.


title: Navaronen haukat (elokuva)

text: "Video-oppaassa" vuodelta 1994 Asko Alanen kutsuu "Navaronen haukkoja" jylhän sotadraaman ("Navaronen tykit") soheltavaksi jatkoksi ja antaa sille yhden tähden viidestä, mikä vastaa sanallista arviota ”huono”.


title: Muistojen katu

text: Muistojen katu ("Hanover Street") on vuonna 1979 valmistunut Peter Hyamsin käsikirjoittama ja ohjaama sotaelokuva, jonka pääosissa ovat Harrison Ford ja Lesley-Anne Down.


title: Muistojen katu

text: Tarinassa toisen maailmansodan amerikkalaislentäjä (Ford) ja naimisissa oleva sairaanhoitaja (Down) rakastuvat, mutta nainen ei halua jättää miestään (Plummer).


title: Muistojen katu

text: "Video-oppaassa" vuodelta 1994 Harri Närhi kuvailee "Muistojeni katua" sujuvaksi mutta ulkokohtaiseksi kolmiodraamaksi ja antaa sille kolme tähteä viidestä, mikä vastaa sanallista arviota ”hyvä”.


title: Gama Bomb

text: Gama Bomb on irlantilainen thrash metal -yhtye.


title: Gama Bomb

text: Gama Bomb perustettiin vuonna 2002. Heistä pidettiin varsinkin heidän kotimaassaan Irlannissa, missä he keikkailivat säännöllisesti ja äänittivät itsenäisesti demoja. Yhtye julkaisi ensimmäisen demonsa "The Survival Optionin" vuonna 2002. Keikkailemisen seurauksena vuonna 2003 julkaistiin single "The Fatal Mission". Kiertueella päämies Philly Byrne pukeutui kokiksi, papiksi, merirosvoksi ja hulluksi tiedemieheksi ja heidän keikkojensa yhteydessä soitettiin myös thrash metal -versiota Teini-ikäiset mutanttininjakilpikonnat-TV-sarjan tunnuskappaleesta.


title: Gama Bomb

text: Gama Bomb julkaisi ensimmäisen kokopitkän albuminsa vuonna 2005. Sen nimeksi tuli "Survival of the Fastest" ja se julkaistiin eurooppalaisen levy-yhtiön Witches Brewin kautta. Albumia oli kuitenkin levitetty aiemmin itsenäisesti "rajoitettuna painoksena". 2006-vuoden versio albumista sisältää kappaleet "M.A.D" ja "The Survival Option", jotka aiemmin julkaistiin "The Fatal Mission" -singlellä.


title: Gama Bomb

text: Vuonna 2007 Gama Bomb julkaisi Zombi Brew-EP:n. EP sisälsi uusia kappaleita "Zombi Brew", "Frightmare on Hell St" sekä cover-kappaleen "Maniac", joka oli alun perin punk-bändi The Dangerfieldsin kappale. EP julkaistiin 7" vinyylinä ja siitä julkaistiin vain 200 kopiota.


title: Gama Bomb

text: Vuonna 2008 Gama Bomb julkaisi Citizen Brain -albumin, jonka vastaanotto on ollut hyvä.


title: Gama Bomb

text: Gama Bomb julkaisi Tales From the Grave in Space -albumin ilmaiseksi internetissä. Albumista on kaksi versiota. Toisessa on mukana Half Cut-EP ja toisessa versiossa ei. Versiossa, joka ei sisällä EP:tä on tarra "low price version" eli "halpa versio".


title: Gama Bomb

text: Gama Bombin sanoitusten aiheina ovat erilaiset roska- ja kauhuelokuvat, tietokonepelit, piirretyt, zombiet, sci-fi ja myös yhteiskunnalliset ongelmat kuten rasismi ja ilmastonmuutos.Studioalbumit


title: Gama Bomb

text: EP:t


title: Gama Bomb

text: Split-albumit


title: Gama Bomb

text: Singlet


title: Lavis

text: Lavis (oikealta nimeltään Lauri Henriksén. s. 9. joulukuuta 1982), aikaisemmin Laveerre, on suomalainen, Helsingistä kotoisin oleva rap-artisti ja -tuottaja. Hän on aiemmin käyttänyt useita taiteilijanimiä, joista käytetyimpiä ovat edellä mainittujen lisäksi Jumal x10 Lavis, alter ego Jumal Velho ja Lavis Danzos, jolla hän on keskittynyt elektroniseen musiikkiin. Lavis on julkaissut myös englanninkielistä tuotantoa muun muassa nimellä HEATH.


title: Lavis

text: Henriksén tunnetaan absurdeista ja epätavallisista sanoituksistaan, räävittömästä mustasta huumoristaan ja mielikuvituksekkaista aiheistaan ja hahmoistaan, joita hänen kappaleillaan esiintyy. Myös jo tavaksi muodostunut käytäntö "lopettaa" ja palata aika ajoin takaisin albumintekoon kuuluu Henriksénin uraan. Mies on ollut myös erittäin tuottelias artisti; hän on julkaissut miltei 30 levyä eri nimillä ja pääosin tuottanut ja sanoittanut niiden kappaleet itse. Henriksén on tehnyt musiikkia muun muassa yhdessä Eino Antiwäkin, Ozon, Pyhimyksen, Kfiedin ja Tommishockin kanssa. Hän on myös perustanut rap-ryhmän Omistuz, johon kuuluivat Eino Antiwäkki, Kunt Kuntified, Elton Hank, Sienestäjä ja MauriLauri. Vuonna 2017 Lavis perusti rap-duon yhdessä Eino Antiwäkin kanssa, nimeltään Yli-Bosses. Yhtyeen ensimmäinen albumi ilmestyi samana vuonna.


title: Lavis

text: Laviksen tunnetuimpia kappaleita ovat mm. "Texas Sex Ranger", "Kullikellot", "Mis mun koirat on?", "Vesinorsun päivä", "Kallion spuge II", "Alla Vaahterapuun (horo hymni)", "Pettynyt", "Masse majava" "Hitler", "Laturday", "Jeesus" ja "Saatananmoinen Jumala".


title: Lavis

text: Erityisesti kappale "Saatananmoinen Jumala" (ja erilaiset videot, joissa kappaletta on käytetty) sai jo ennen ilmestymistään runsaasti huomiota sosiaalisessa mediassa. Tähän on ollut suurena vaikuttimena Laviksen itsensä julkaisema video, jossa hän humoristisesti esittelee biisin ja laulaa kertosäettä, samalla kertoen taustabiitin nimen olevan "Diggoo". "Diggoo" -hokemaa voisi luonnehtia Internet-meemiksi.


title: Lavis

text: Henriksén aloitti uransa vuonna 1999 käyttäen taiteilijanimeä iSight. Hän julkaisi tällä nimellä 10 kappaleen pituisen Quakebiisit nettialbumin, joka sisälsi hyvin omaperäistä huumoriräppiä. Vuonna 2000 Lavis otti käyttöön taiteilijanimen Laveerre, josta moni katsookin hänen uran käytännössä alkaneen. Hänen ensimmäinen julkaisunsa oli "Saatan olla aika vitun köyhä CP", joka julkaistiin vuonna 2000 alun perin C-kasettina sekä MiniDiscinä. Albumi sisälsi muutaman vanhemman kappaleen lisäksi muun muassa tunnetut "Kallion spuge"- ja "Vesinorsun päivä" -kappaleet. Hänen seuraava julkaisunsa oli kaksi kuukautta myöhemmin ilmestynyt "EP". Albumin kolmas raita, "Kallion spuge II", on yksi tunnetuimmista kappaleista artistin alkuvaiheen tuotannosta. Seuraava julkaisu oli peräti 22 kappaletta sisältävä "Finaali LP", jonka julkaisun myötä artisti ilmoitti lopettavansa. Finaali LP:n sisältämiä kappaleita ovat mm. tunnettu "Meitsi on räppäri" ja Eminemin kappaletta "The Real Slim Shady" parodioiva "Kaasupää II".


title: Lavis

text: Laveerre teki vuonna 2001 comebackin löydettyään FL Studio -musiikinteko-ohjelman. Samana vuonna hän julkaisi useita albumeja: "Suomen hip hopin Jeesus", "urbanjoosgankstamuzik" (nimellä KORSOug, Bakteerin kanssa), "Edelleen köyhä ja paska", "100% Mukana Räp Pelissä - Nextillä Levelillä" sekä "Kadunlakaisija".


title: Lavis

text: Laveerre jatkoi KORSOug-projektia vuoden 2002 alussa albumilla "satakahdeksankymmentäseisemän tyyliä". Vuoden ensimmäinen soolojulkaisu oli "RäppiRalli", joka koostui aiemmin netissä julkaistuista ilmaiskappaleista. Seuraava julkaisu oli "sutaistu", 19 kappaletta sisältävä "Taigan kutsu LP". Kesällä julkaistu "Amerikan vaarallisin turisti" sisälsi muun muassa kappaleet "Ei elämää, ei laiffii" (mukana Eino Antiwäkki), "Laveerre vs. Eino" (jossa Laveerre ja Eino Antiwäkki räppäävät toisiaan vastaan), "Ei seksiä ennen avioliittoa", josta Laveerre otti pienen pätkän melko tuoreeseen "Tyttö sinä olet krapis" -kappaleeseensa, sekä "Mun helvetti"; mukana myös Kunt Kuntified (nykyinen Kfied) ja Eino Antiwäkki. AVT on yksi Henriksénin pisimmistä levyistä ja se sisälsi kaksikymmentä kappaletta.


title: Lavis

text: Vuonna 2003 Henriksén julkaisi kokopitkät albumit "Lazyfatboy 4 Life", "Elämätön luuseri", "Evoluutio" ja "Miehen maailma". Vuonna 2004 hän kehitti alter egon HEATH, jonka nimellä julkaistiin albumi "Sex with Cacodemon". Levyllä Lavis räppäsi englanniksi. Hän käytti levyllä Heathin mukaan lukien jopa viittä eri alter egoa, joista Noob Saiboot esiintyy peräti yhdeksällä levyn kahdestakymmenestä kappaleesta.


title: Lavis

text: Henriksénin taiteilijanimi vaihtui vuoden 2004 lopussa Laveerresta muotoon Lavis, ja hän julkaisi Tommy Darkflow'n (nykyisin "Tommishock") kanssa levyn "Jos sanat vois tappaa". Levy oli synkän oloinen, ja muutama kuukausi levyn julkaisun jälkeen Lavis kertoi, ettei hän ollut enää samaa mieltä kuin levyllä.


title: Lavis

text: Seuraavana vuoden 2005 kesällä hän julkaisi "Kullikka"-nimisen nettialbumin. Albumi sisältää muun muassa kappaleen "Päihtyneet paskanaamat", joka on suomennettu versio "Sex with Cacodemonin" sisältämästä Noob-alter egon tähdittämästä "Intoxicated Shitfaces" -kappaleesta. Kullikka ei menestynyt odotetusti ja hieman levyn julkaisun jälkeen Lavis ilmoitti lopettavansa. Vielä vuonna 2005 julkaistiin HEATH-kompilaatio "Groin". Samana vuonna hän tuotti myös rap-artisti Pyhimykselle kokonaisen levyn.


title: Lavis

text: Lavis kuitenkin julkaisi vuonna 2006 ilmaisen nettialbumin "Lyrikaalinen Bagebooli" uudella nimellään Jumal Olo Lavis. "Bagebooli" otettiin hyvin vastaan, ja sitä kehuttiin Laviksen uran parhaimmaksi. Levyllä Laviksen kanssa räppäsivät Pyhimys ja Eino Antiwäkki.


title: Lavis

text: Seuraava levy "Gorgonzola Flow" ilmestyi vuonna 2008 Laviksen uudella taiteilijanimellä "Jumal x10 Lavis", kustantajana Yellowmic Oy. Henriksén kehitti itselleen Jumal Velho -alter egon, jonka musiikkityyli muistutti hardstyleä. Hän julkaisi myös "Mancini Beat Machine" -albumin nimellä Lavis Danzos. Levy on ladattavissa ilmaiseksi Internetissä, ja sisältää lähinnä dancea ja housea.


title: Lavis

text: Seuraava albumi "Hanskat tiskiin" julkaistiin helmikuussa 2009. Albumin kerrottiin olevan lopetus artistin rap-uralle. Samana vuonna julkaistiin instrumentaalilevy Jumal x10 Lavis Instrumentaalit, joka nimensä mukaisesti sisälsi instrumentaaliversiot Gorgonzola Flow- ja Hanskat tiskiin -levyjen kappaleista. Lavis Danzos -nimellä tehty toinen "A Techno Meal a Day" -niminen tekno-EP ilmestyi Internetiin ladattavaksi.


title: Lavis

text: Henriksén jatkoi musiikin tekemistä pääasiassa vain "Lavis Danzos" -aliasta käyttäen. 2. syyskuuta 2009 Skill Street Entertainment kuitenkin ilmoitti sivuillaan, että Lavis on liittynyt levy-yhtiöön ja hänen uusi levynsä "Ookkonä huudeilt?!" tultaisiin julkaisemaan SSE:n alaisena. Levy liikkui huomattavasti kantaa ottavimmissa ja yhteiskuntakriittisissä aiheissa kuin aiemmat julkaisut. Levyn tuottaa ja masteroi alusta loppuun Kfied. Albumin kappaleista "Stunna Enso", "Junnujoukkueen valmentaja" ja "Masse Majava" on julkaistu musiikkivideot. "Ookkonä huudeilt?!" julkaistiin 10. joulukuuta 2009. Albumista julkaistiin myös instrumentaalilevy nimellä "Instruja huudeilt?!". Lavis julkaisi syksyllä 2010 "DIGGOO"-nimisen EP:n.


title: Lavis

text: Lavis aloitti vuonna 2011 yhteistyön Isoista Lapsista tutun DJ Maucan kanssa. Lavis julkaisi YouTube-kanavalleen uusia kappaleita, muun muassa "Jumaluus", "Laturday" ja "Vittu Mikä Nälkä" (mukana Maucca). Myöhemmin Lavis julkaisi vuonna 2011 tehdyistä kappaleista kootun internet-EP:n "Shitz0rz", jonka tuotannosta vastasivat Lavis sekä DJ Maucca, joka nähtiin myös muutamalla kappaleella vierailijana.


title: Lavis

text: Alkuvuodesta 2012 Lavis ilmoitti Facebookissa työstävänsä uutta albumia ja julkaisi kuuntelijoiden pyynnöstä "DIGGOO"-EP:ltä poisjääneen kappaleen "Saatananmoinen Jumala", joka nousi nopeasti suosituksi internetin keskustelupalstoilla ja keräsi muutamassa viikossa useita kymmeniä tuhansia näyttökertoja YouTubessa. Kesän lopussa julkaistun "dööd"-EP:n jälkeen Lavis lopetti jälleen kerran ja katosi julkisuudesta poistaen YouTube-, Bandcamp- ja Facebook-tilinsä.


title: Lavis

text: Lavis julkaisi toukokuussa 2014 Instagram-tilillään kuvan äänityskopista, jonka kommenteissa hän viittaa uuden levyn ilmestymiseen syksyllä 2014. 11. heinäkuuta hän kuitenkin mainitsi kokonaisen levyn jäämän tulematta ja julkaisi Soundcloud-sivullaan kolme kappaletta valmiita raitoja, joiden oli määrä ilmestyä levyllä: "Dzumal Girl", "Apina" (mukana NENÄ Inc.) ja "Vortex". Lavis poisti myöhemmin "Dzumal Girl" ja "Vortex" -raidat jättäen vain "Apina" -kappaleen Soundcloud -tililleen. 23. elokuuta 2014 Lavis laittoi Bandcamp-sivunsa uudelleen toimintaan, josta löytyy suurin osa hänen tuotannostaan vuosien varrelta. Hän ilmoitti myös biossaan kaikkien levyjen tulevan aikanaan sivustolle.


title: Lavis

text: Lavis julkaisi 19.10."Takas saarel EP":n, joka sisälsi mm. aikaisemmin Soundcloundiin julkaistut kappaleet. Levyllä julkaistiin neljä uutta kappaletta; "Taas soi", "Takas saarel", "Iso Baja Pussy" sekä bonuskappale "Fruity" joka on alun perin tehty vuonna 2013. Bandcamp-tilillään Lavis mainitsi, että kokopitkään levyyn ei löydy tarpeeksi mielenkiintoa. EP lisättiin myös Spotify -palveluun.


title: Lavis

text: Laviksen kappale "Kun Adele laulo" kuullaan vuoden 2014 lopulla julkaistavassa "SAY5V" -mixtapella. Bandcamp-tilillään Lavis ilmoitti uutta materiaalia julkaistavan alkuvuodesta 2015, sekä mainitsi vanhemman tuotantonsa ilmestyvän myöhemmin Spotify -palveluun. Lavis ilmoitti Bandcamp-tilillään kaiken materiaalin poistuvan palvelusta 31.12.2014 mennessä, mutta poisti tuotantonsa paljon aikaisemmin.


title: Lavis

text: Laviksen Bandcamp-tilille julkaistiin 17.9.2015 "Enkeleiden Alistajat EP". Levyllä oli mukana tuottajana Keemoh. 2017 Henriksén palasi vanhan artistinimensä (Laveerre) pariin ja julkaisi albumin "Kaasupääfield 1". Myöhemmin samana vuonna Eino Antiwäkin ja Laviksen projektin Yli-Bossesin ensimmäinen albumi "Just Overbossin' " julkaistiin.


title: Lavis

text: Vuonna 2018 Lavis julkaisi kaksi albumia nimellä Jumal x10 Lavis, "Kingdom of Dzumaal" ja "Eros Paskanderos". Tämä myös tuotti EP:n Nenä Incille.


title: Gorgonzola Flow

text: Gorgonzola Flow on rap-artisti Laviksen albumi, joka julkaistiin vuonna 2008 levymerkillä Yellowmicin. Lavis julkaisi albumi"Jumal x10 Lavis" -nimellä. Albumin on tuottanut, nauhoittanut ja miksannut Jumal x10 Lavis ja masteroinut Hellä Paska.


title: Gorgonzola Flow

text: Gorgonzola Flow on yksi Laviksen myydyimpiä levyjä. Se ylsi ensimmäisen myyntikuukautensa aikana The Funkiestin kuukauden myydyimpien levyjen kärkeen. Albumin kappaleista "Pillu" ja "Texas Sex Ranger" on julkaistu musiikkivideot.


title: Tulikerttulit

text: Tulikerttulit ("Cardellina") on kerttuleiden heimoon kuuluva lintusuku. Sukuun kuuluu BirdLife Suomen luokituksen mukaan 5 lajia. Monet suvun lajeista katsottiin kuuluviksi aiemmin sukuun punakerttulit ("Ergaticus").


title: Lynden Pindling

text: Sir Lynden Oscar Pindling (22. maaliskuuta 1930 – 26. elokuuta 2000) oli bahamalainen Progressive Liberal Partyn poliitikko. Hän toimi Bahaman pääministerinä vuosina 1967–1992; vuodesta 1973 alkaen hän oli itsenäisen Bahaman ensimmäinen pääministeri. Free National Movement -puolueen voitettua vaaleissa 1992 häntä seurasi Perry Christie.


title: Lynden Pindling

text: Pindling, joka oli varsinaiselta ammatiltaan lakimies, oli myös Privy Councilin jäsen. Hän kuoli eturauhassyöpään Nassaussa 70-vuotiaana. Vuonna 2006 Nassaun kansainvälisen lentoaseman nimi muuttui hänen mukaansa virallisesti Lynden Pindlingin kansainväliseksi lentoasemaksi.


title: Elämän edessä

text: Elämän edessä on vuonna 2000 ensi-iltansa saanut draamaelokuva. Se on Sean Conneryn toiseksi viimeinen elokuva. Hän teki sen jälkeen "Herrasmiesliigan".


title: Elämän edessä

text: 16-vuotias lahjakas koripallopelaaja Jamal Wallace (Brown) hyväksytään maineikkaaseen manhattanilaiseen yksityiskouluun. Mutta Wallace on pallon peluun ohella myös suurlupaus kirjoittamisessa mutta se ei oikein maistu hänelle. Eräänä iltana hän heittää vahingossa pallon kerrostaloasunnon ikkunasta sisään. Talossa asuu erakoitunut kirjailija William Forrester (Connery). Pian nämä kaksi ystävystyvät ja auttavat toisiaan omien elämiensä kipupisteissä; Wallace rohkaisee Pulitzer-palkittua kirjailijalegendaa tulemaan pois varjoista ja Forrester puolestaan auttaa nuorta Wallacea oppimaan elämään rasismin ja pinttyneiden ennakkoluulojen kanssa.


title: Elämän edessä

text: Allmovien Karl Williamsin mukaan kriitikot ovat nähneet sen muistuttavan liikaa "Naisen tuoksua" (1992) ja Gus Van Santin aikaisempaa elokuvaa "Will Hunting" (1997). Tarina on hyvin kliseinen, mutta päähenkilöiden suhteen kuvaus kuitenkin pelastaa elokuvan. Williams arvelee että tarina olisi toiminut paremmin näyttämöllä.


title: Navaronen haukat

text: Navaronen haukat ("Force 10 from Navarone") on Alistair MacLeanin kirjoittama romaani vuodelta 1968. Se on jatkoa romaanille "Navaronen tykit", ja se sijoittuu toisen maailmansodan aikaiseen Jugoslaviaan.


title: Navaronen haukat

text: Guy Hamilton ohjasi kirjan pohjalta samannimisen elokuvan vuonna 1978.


title: Cassin piirikunta (Minnesota)

text: Cassin piirikunta sijaitsee Yhdysvaltojen Minnesotan osavaltion pohjoisosassa. Vuoden 2010 väestönlaskennassa siellä oli 28 567 asukasta. Osa Leech Laken intiaanireservaatista sijaitsee piirikunnan alueella. Piirikunta perustettiin 1. syyskuuta 1851 ja on saanut nimensä Lewis Cassin mukaan.


title: Richard Chartres

text: Richard John Carew Chartres (s. 11. heinäkuuta 1947) on Englannin kirkon vuonna 1974 vihitty pappi. Hän nousi Lontoon hiippakunnan piispaksi vuonna 1995. Sitä aiemmin hän oli toiminut Gresham Collegen teologian professorina vuosina 1987–1992 sekä Stepneyn piispana 1992–1995. Hänellä on vaimo Caroline ja neljä lasta: Alexander, Sophie, Louis ja Clio.


title: Richard Chartres

text: Chartresin edeltäjä Lontoon piispana oli David Hope.


title: Mureș

text: Mureș merkitsee seuraavia asioita:


title: Painin Euroopan-mestaruuskilpailut 1947

text: Vuoden 1947 painin Euroopan-mestaruuskilpailut järjestettiin huhtikuussa Prahassa, Tšekkoslovakiassa. Kisoissa painittiin ainoastaan kreikkalais-roomalaisessa painissa kahdeksassa eri painoluokassa.


title: Don’t Let Me Fall

text: Don’t Let Me Fall on Lovexin singlejulkaisu ja kappale vuodelta 2009. Kappale on myynnissä vain digitaalisesti.


title: Punavatsakerttulit

text: Punavatsakerttulit ("Granatellus") on kardinaalien heimoon kuuluva lintusuku. Aiemmin suku luokiteltiin kerttulien heimoon.


title: Maros

text: Maros merkitsee seuraavia:


title: Kreikan Superliigan kausi 2008–2009

text: 2008-09 oli Kreikan Superliigan kolmas kausi. Kausi alkoi 30. elokuuta 2008 ja viimeinen kierros pelattiin 26. huhtikuuta 2009.. Uusina joukkueina sarjaan olivat Beta Ethnikistä nousseet Panthrakikos, Thrasivoulos Fylis sekä Panserraikos. Mestariksi selviytyi Olympiakos, mestaruus oli seuralle neljäs perättäinen. Beta Ethnikiin putosivat OFI Kreeta, Panserraikos FC sekä Thrasivoulos FC.


title: Chippewan piirikunta (Minnesota)

text: Chippewan piirikunta () sijaitsee Minnesotan osavaltion eteläosassa Yhdysvalloissa. Vuoden 2010 väestönlaskennassa siellä oli 12 441 asukasta. Piirikunta perustettiin 20. helmikuuta 1862, ja se on saanut nimensä chippewa-intiaanien ja Chippewa Riverin mukaan.


title: Guido De Padt

text: Guido De Padt (s. 23. toukokuuta 1954) on belgialainen Open Vlaamse Liberalen en Democraten -puolueen poliitikko. Hän on varsinaiselta ammatiltaan lakimies. Hän oli 2008–2009 Belgian sisäministerinä. Kokemusta oli jo karttunut mm. Geraardsbergenin kaupunginjohtajana ja Belgian parlamentin alahuoneen jäsenenä.


title: Pop Shove-it

text: Pop Shove-it (tunnetaan myös nimillä Pop-shovit ja Pop-shuvit, suomeksi myös "poppari") on rullalautailutemppu, joka tehdään pyöräyttämällä lautaa 180 astetta myötä- tai vastapäivään, riippuen lautailijan kulkusuunnasta. Pop Shove-it on skeittauksen perustemppuja, ja usein myös ensimmäisiä lautailijan oppimia "flip-temppuja". Temppu keksittiin ennen tavallista hyppyä, "ollieta", ja sitä käytettiinkin sen sijasta rullalautailun alkuaikoina.


title: Pop Shove-it

text: Tempun muunnelmia ovat muun muassa:


title: The Replacements

text: The Replacements voi tarkoittaa ainakin seuraavia:


title: Mureș (joki)

text: Mureș (, tai "Marosch") on Romanian ja Unkarin alueella virtaava joki. Mureșin alkulähde sijaitsee Romaniassa, Itä-Karpaateilla, Harghitan piirikunnan alueella, josta se virtaa kaakkoon eteläisen Transilvanian halki. Joki laskee Tiszaan Unkarissa, Szegedin kaupungin kohdalla.


title: Mureș (joki)

text: Huomattavia Mureșin varrella sijaitsevia kaupunkeja ovat mm. Aiud, Alba Iulia, Arad, Deva ja Târgu Mureș.


title: Stuart A. Staples

text: Stuart Ashton Staples (14. marraskuuta 1965) on englantilainen Nottinghamista kotoisin oleva muusikko, joka tunnetaan parhaiten Tindersticksin laulajana. Staplesin lauluääni on helposti tunnistettava baritoni, jota on verrattu esim. Tom Waitsin, Nick Caven tai vaikkapa Leonard Coheninkin ääniin.


title: Stuart A. Staples

text: Uransa alkuvaiheessa Staples kuului Asphalt Ribbons nimiseen kokoonpanoon, josta myöhemmin muotoutui Tindersticks. Hän on julkaissut kaksi soololevyä, joista Lucky Dog Recordings 03-04 ilmestyi vuonna 2005 ja Leaving Songs vuonna 2006. Nykyään Stuart Staples asuu perheineen Ranskassa.


title: Alessio Coppola

text: Alessio Coppola (s. 12. marraskuuta 1958 Rooma) on italialainen sarjakuvapiirtäjä, joka tunnetaan erityisesti Disneyn hahmojen Aku Ankan, Mikki Hiiren ja Roope Ankan sarjojen kuvittajana. Hän tekee pääasiassa töitä Disney Italialle, mutta on myös tehnyt muutamia töitä Egmontille. Coppola aloitti Disneyllä jo vuonna 1990.


title: Alessio Coppola

text: Hänen ensimmäinen julkaistu työ Disneyllä on Roope-setä tarina "Zio Paperone e il calendario perfetto", johon käsikirjoituksen teki Bruno Concina. Alessio Coppola on ollut mukana tekemässä yli sataa sarjakuvaa.


title: Puuvartisten kasvien menestymisvyöhykkeet Suomessa

text: Puuvartisten kasvien menestymisvyöhykkeitä käytetään hedelmäpuiden ja puuvartisten koristekasvien esiintymisalueiden tai todennäköisten mahdollisten kasvupaikkojen ilmaisijoina. Suomessa vyöhykkeitä on yhteensä kahdeksan. Vyöhykkeet merkitään yleensä roomalaisin numeroin esimerkiksi siemenpusseissa. Menestymisvyöhykkeiden rajoja uudistettiin 1980-luvulla, jolloin otettiin muun muassa suurten vesistöjen vaikutus paremmin huomioon. Tietyt alueet vyöhykkeillä IV, V, VI ja VII sisältävät kahden vyöhykkeen olosuhteita. Tällöin lämpimät mäenrinteet ja vesistöjen rannat kuuluvat suotuisampaan vyöhykkeeseen ja alavat suoseudut ankarampaan vyöhykkeeseen.


text: Myös Ruotsissa on käytössä jako kahdeksaan menestymisvyöhykkeeseen. Ruotsin ja Suomen menestymisvyöhykkeiden numeroinnit eivät vastaa toisiaan, sillä esimerkiksi Suomen menestymisvyöhyke III vastaa Ruotsin menestymisvyöhykettä V.


text: Suomen ensimmäinen menestymisvyöhyke käsittää Ahvenanmaan sekä Manner-Suomen lounaisimmat osat suunnilleen Rauman seudulta pääkaupunkiseudulle. Vyöhyke jakautuu kahtia vyöhykkeiksi Ia ja Ib. Vyöhyke Ia käsittää Ahvenanmaan, Saaristomeren ja joitakin aivan lounaisimpia osia mantereesta.


text: Suomen toinen menestymisvyöhyke kulkee Manner-Suomen eteläosissa nauhana ensimmäisen vyöhykkeen koillispuolella Porin seudulta Etelä-Karjalaan. Alue ulottuu pohjoisemmaksi erityisesti suurten järvien Saimaan ja Päijänteen seuduilla.


text: Suomen kolmas menestymisvyöhyke käsittää Vaasan seudun, Pirkanmaata sekä keskisen ja itäisen Sisä-Suomen eteläosat.


text: Suomen neljäs menestymisvyöhyke käsittää Pietarsaaren ja Kokkolan seutujen, Etelä-Pohjanmaan, Keski-Suomen ja Pohjois-Savon alueita. Alueita Pohjois-Karjalassa voidaan lukea joko IV- tai V-vyöhykkeeseen.


text: Suomen viides menestymisvyöhyke käsittää Pohjois-Pohjanmaan, Kainuun ja Pohjois-Karjalan alueita. Tiettyjä alueita erityisesti Kainuussa ja Suomenselällä voidaan lukea joko V- tai VI-vyöhykkeeseen.


text: Suomen kuudes menestymisvyöhyke käsittää Meri-Lapin ja Kainuun alueita. Tiettyjä alueita Kainuussa ja Peräpohjolassa voidaan lukea joko VI- tai VII-vyöhykkeeseen.


text: Suomen seitsemäs menestymisvyöhyke käsittää pääasiassa Peräpohjolan alueita.


text: Suomen kahdeksanteen menestymisvyöhykkeeseen kuuluu pohjoisinta Lappia.


title: Claudio Sciarrone

text: Claudio Sciarrone (s. 1962 Milano) on italialainen sarjakuvapiirtäjä, joka tunnetaan erityisesti Aku Ankka- ja Taikaviitta-tarinoista. Hän teki ensimmäisen piirrostyönsä Disneylle jo vuonna 1987 ja on ollut yksi vakinaisista piirtäjistä vuodesta 1992 lähtien.


title: Claudio Sciarrone

text: Hänen ensimmäinen sarjansa Topolinoon vuonna 1992 oli "Topolino presenta: Un bosco per amico". Hän oli myös yksi "Taikaviitta 2000" -albumisarjaan siirtyneistä piirtäjistä. Sciarrone on piirtänyt myös joihinkin muihin Disney-sarjakuviin, kuten "W.i.t.c.h." Häneltä on ilmestynyt noin 120 sarjakuvaa, joista Suomessa on julkaistu 17.


title: César Sánchez

text: César Sánchez Domínguez, yleensä vain César (s. 2. syyskuuta 1971 Cáceres, Espanja) on espanjalainen entinen jalkapallomaalivahti.


title: César Sánchez

text: César on Real Valladolidin junioriakatemian kasvatteja. Ensiesiintymisensä edustusjoukkueessa, hän teki kaudella 1992–1993 Barcelonaa vastaan. Vuosien 1995–1999 aikana hän pelasi joukkueessaan lähes kaikki ottelut, oltuaan poissa maalilta vain neljästä ottelusta.


title: César Sánchez

text: Vuonna 2000 César siirtyi Espanjan suurseuran Real Madridin riveihin. Ensimmäisenä kautenaan hän toimi lähinnä kakkosmaalivahtina seuran oman kasvatin Iker Casillasin torjuessa joukkueen ykkösmaalivahtina. Seuraavana kautena César nousi joukkueen ykkösmaalivahdiksi ja pelasi muun muassa viidessä Mestarien liigan ottelussa. Mestarien liigan loppuottelussa César aloitti joukkueensa maalilla, mutta loukkaantui ottelun aikana ja hänet jouduttiin vaihtamaan Casillasiin.


title: César Sánchez

text: Kaudeksi 2005–2006 César siirtyi Real Zaragozaan ja toimi joukkueen ykkösmaalivahtina kolmen pelaamansa kausien aikana. Kauden 2007–2008 päätteksi Zaragoza tippui yllättäen pääsarjasta, ja joukkueen uusi valmentaja Marcelino García Toral ilmoitti Césarille, että tämä pelaa jatkossa Zaragozan reservijoukkueessa. César ei kuitenkaan siirtynyt reserviin, vaan silloinen Tottenhamin valmentaja Juande Ramos ilmoitti olevansa kiinnostunut Césarin hankkimisesta joukkueeseen. Myöhemmin kesällä César siirtyi Tottenhamiin. Ensiesiintymisensä Tottenhamissa hän teki Englannin liigacupin ottelussa Liverpoolia vastaan, kun hän tuli vaihdosta kentälle loukkaantuneen Heurelho Gomesin tilalle. Englannin valioliigassa César ei kuitenkaan pelannut yhtään ottelua.


title: César Sánchez

text: 20. tammikuuta 2009 César palasi ilmaisella siirrolla takaisin Espanjaan, tällä kertaa Valenciaan. Sopimus on voimassa kauden 2008–2009 loppuun. César tuli joukkueeseen paikkaamaan loukkaantunutta ykkösmaalivahti Renania, joka loukkaantui Athletic Bilbaota vastaan pelatussa vierasottelussa. Hän pelasi lähes kaikki ottelut kauden toisella puoliskolla. Hyvin sujuneen puolikautisen jälkeen, hän teki jatkosopimuksen joukkueen kanssa.


title: César Sánchez

text:
Kauden 2009–2010 alussa César toimi joukkueen varamaalivahtina, kun kesän uusi hankinta Miguel Àngel Moyà pelasi kauden ensimmäiset pelit. Myöhemmin César kuitenkin syrjäytti Moyàn ykkösmaalivahdin paikalta, kun hän piti neljän peräkkäisen ottelun ajan maalinsa puhtaana Racing Santanderia, Barcelonaa, Almeríaa ja Málagaa vastaan. Kauden päätteeksi 19. toukokuuta 2010 hän teki uuden jatkosopimuksen Valencian kanssa, joka pitää hänet joukkueessa kesäkuuhun 2011 asti.
César on pelannut Espanjan maajoukkueessa yhden ottelun 16. elokuuta 2000, ystävyysottelussa Saksaa vastaan.


title: Double Eclipse

text: Double Eclipse on yhdysvaltalaisen hardrockyhtye Hardlinen esikoisalbumi, joka julkaistiin vuonna 1992.


title: Double Eclipse

text: Ensimmäinen julkaistu kappale albumilta oli "Takin' Me Down", joka nousi Billboardin "Hot Mainstream Rock Tracks" listalle viideksi viikoksi ja sen paras sijoitus oli 37.


title: Double Eclipse

text: Seuraava julkaistu kappale "Hot Cherie" menestyi paremmin ja se sijoittui sijalle 25. "Hot Mainstream Rock Tracks" listalla, pysyen siellä 14 viikkoa. Kappale on coveri vuodelta 1983 ja alun perin kappaleen esitti Danny Spanos ja sen on tehnyt Streetheart.


title: Double Eclipse

text: Journeyn ja Bad Englishin kitaristi Neal Schonin piti ensin tuottaa levy, mutta hän piti yhtyeestä niin paljon että liittyi siihen ja teki kiertueen, jonka jälkeen kuitenkin jätti yhtyeen jo seuraavan vuonna 1993. Uudeksi kitaristiksi tuli Josh Ramos.


title: Double Eclipse

text: Kappaleet "Can't Find My Way" ja "I'll Be There" soivat Brandon Leen näyttelemässä Rapid Fire elokuvassa vuodelta 1992.


title: Double Eclipse

text: Albumi sai nimensä ilmiöstä joka tapahtuu vain 20 000 vuoden välein, jolloin kuu peittää auringon kahdesti saman päivän aikana. Neal Schon sanoi albumin nimestä ""That is very, very rare...it's exceptionally rare. That's how we saw the album.""


title: Txomin Nagore

text: Txomin Nagore Arbizu (s. 26. elokuuta 1974, Pamplona, Navarra, Espanja) on espanjalainen jalkapalloilija. Hän edustaa tällä hetkellä Espanjan pääsarjassa pelaavaa CD Numanciaa. Hän on pelipaikaltaan puolustava keskikenttäpelaaja.


title: Txomin Nagore

text: Nagore on Osasunan junioriakatemian kasvatteja. Hän teki kuitenkin ensiesiintymisensä pääsarjassa kaudella 1997-1998 Athletic Bilbaon riveissä. Hän pelasi kauden aikana yhteensä 17 ottelua. Sen jälkeen Nagore on edustanut muun muassa CD Numanciaa, Atlético Madridia, RCD Mallorcaa, Celta Vigoa ja Levante UD:ta.


title: Txomin Nagore

text: Vuonna 2006 Nagore palasi Numanciaan ja oli tärkeä tekijä joukkueen paluussa pääsarjaan kaudeksi 2008-2009. Kauden aikana Nagoresta tuli eniten pääsarjaotteluita Numanciassa pelannut pelaaja.


title: Trimetyyliboraatti

text: Trimetyyliboraatti (CHBO) on boorihapon ja metanolin muodostama esteri. Aineella on useita käyttökohteita kemianteollisuudessa.


title: Trimetyyliboraatti

text: Trimetyyliboraatti on huoneenlämmössä väritön neste. Aine hajoaa boorihapoksi ja metanoliksi joutuessaan kosketuksiin veden tai vahvojen happojen kanssa. Aine leimahtaa herkästi ja palaa kirkkaan vihreällä liekillä.


title: Trimetyyliboraatti

text: Trimetyyliboraattia voidaan valmistaa metanolin ja boorihapon reaktiolla. Reaktio on tasapainoreaktio


title: Trimetyyliboraatti

text: Trimetyyliboraattia käytetään liuottimena tai katalyyttinä valmistettaessa hartseja, vahoja ja maaleja. Sitä käytetään myös korroosiota estävänä aineena ja antioksidanttina. Orgaanisessa kemiassa ainetta käytetään metyylattio- ja dehydrauseraktioissa.


title: Trimetyyliboraatti

text: Erityisesti tirmetyyliboraattia käytetään valmistettaessa orgaanisten booria sisältävien happojen ja niiden estereiden valmistuksessa. Näitä yhdisteteitä käytetään Suzuki-reaktiossa valmistettaessa uusia orgaanisia yhdisteitä.


title: Trimetyyliboraatti

text: Aine ärsyttää hengitysteitä ja aiheuttaa yskimistä hengitettynä. Nieltynä seurauksena on pahoinvointia ja vatsakipua. Palaessa vapautuu booritrioksidia sisältäviä höyryjä.


title: Kanerva

text: Kanerva ("Calluna vulgaris") on kanervakasveihin kuuluva monivuotinen varpu. Kanerva kasvaa mieluiten kuivahkoilla, valoisilla ja maaperältään happamilla paikoilla, kuten kallioilla ja luodoilla, kangasmetsissä sekä rämeillä.


title: Kanerva

text: Yleisesti Suomessa kasvavana lajina se on monen metsätyyppiopin mukaisen metsien kasvupaikkatyypin tunnuslaji. Kanerva on Kainuun maakuntakasvi ja kauppayrtti.


title: Kanerva

text: Kanerva on puuvartinen ikivihreä varpu, joka kasvaa 10–50 senttimetriä korkeaksi. Sen lehdet ovat neulasmaisia ja kasvavat vastakkain. Kukka on vaaleanpunainen kello, jonka laita muodostuu neljästä liuskasta. Heteet työntyvät ulos kellosta. Kukinto on toispuolinen terttu lähellä verson kärkeä.


title: Kanerva

text: Kanerva kasvaa lähes koko Euroopassa. Se puuttuu kuitenkin pohjoisessa olosuhteiltaan aivan karuimmilta alueilta, kuten Islannin sisämaasta ja Lapin korkeimmilta tuntureilta, ja toisaalta etelässä suuresta osasta Välimeren ranta-alueita, Unkarin pustalta sekä Kaakkois-Euroopan aroilta ja Kaukasukselta. Se on levinnyt myös jossain määrin Vähään-Aasiaan ja Venäjältä Siperian puolelle sekä Pohjois-Amerikkaan, Meksikoon ja Uuteen Seelantiin. Suomessa kanerva on yleinen koko maassa.


title: Kanerva

text: Kanervaa on käytetty polttoaineena, rehuna, kattomateriaalina, patjan pehmikkeenä ja kotieläinten alustana. Siitä on tehty luutia, köyttä, oranssia väriainetta ja olutta.


title: Kanerva

text: Kun mehiläiset keräävät kanervan mettä, saadaan kanervahunajaa, jossa on vahva aromi ja hivenen karvas maku. Kanervahunaja on tummempaa kuin monet muut hunajalajit.


title: Kanerva

text: Kanervan kukkia ja versonlatvoja on käytetty rohdoksena. Niissä on virtsaneritystä lisääviä ja antiseptisiä aineita.


title: Grand Bahama

text: Grand Bahama on yksi Bahaman pohjoisista saarista. Se sijaitsee 90 kilometrin päässä Yhdysvaltain Floridasta. Saaren pinta-ala on 1 373 km². Väkiluvultaan (46 994, 2000) se on maan toiseksi suurin saari New Providencen jälkeen.


title: Grand Bahama

text: Freeport on Grand Bahaman suurin kaupunki. Siellä sijaitsevat muiden muassa Grand Bahama Stadium, Luis de Torresin synagoga ja Grand Bahaman kansainvälinen lentoasema. Lucaya on tärkeä turistikohde.


title: Grand Bahama

text: Grand Bahamalla liikenne on vasemmanpuoleinen kuten Britanniassa, mutta lähes kaikki autot ovat tuotu Yhdysvalloista, joten ohjauspyöräkin on vasemmalla puolella.


title: Lord Nelson -luokka (taistelulaiva)

text: Lord Nelson-luokan taistelulaivat olivat Britannian Kuninkaallisen laivaston Dreadnoughteja edeltäviä aluksia. Luokkaan kuului kaksi alusta, "HMS Lord Nelson" ja "HMS Agamemnon".


title: Lord Nelson -luokka (taistelulaiva)

text: Lord Nelson-luokan taistelulaivojen suunnittelussa näkyy Venäjän ja Japanin välisessä sodassa käyty Tsushiman meritaistelun vaikutukset. Nähtiin apuaseiden merkityksen väheneminen tai jopa merkityksettömyys johtuen kasvaneista taisteluetäisyyksistä ja toisaalta pääaseiden hitaammasta tulinopeudesta johtuva vaara tilanteissa, joissa keskikokoisilla tykeillä varustettu alus pääsee taisteluetäisyydelle pimeyden tai sumun ansiosta. Tätä keskustelua käytiin "HMS Dreadnoughtin" valmistumiseen saakka, jolloin oli päädytty siihen, että apuaseet eivät olleet merkityksellisiä taistelulaivojen välisissä taisteluissa.


title: Lord Nelson -luokka (taistelulaiva)

text: Lord Nelson-luokka on ensimmäinen niin kutsuttu "Wattsin taistelulaiva" eli suunnittelutoimiston päällikkönä oli Sir Phillip Watts. Alukset oli suunniteltu mahdollisimman lyhyiksi kuivatelakoiden asettamien rajoitusten vuoksi.


title: Lord Nelson -luokka (taistelulaiva)

text: Laivoissa on havaittavissa Royal Sovereign-luokan piirteitä, jonka mukaisesti aluksissa oli kaksi kaksoistykkitornia (yksi eteen ja yksi taakse). Torneissa oli yhteensä neljä kappaletta 12 tuuman (305 mm) tykkejä. Tykit olivat uutta 45 kaliiperin mallia ja tornit olivat samaa mallia kuin "HMS Dreadnoughtissa".


title: Lord Nelson -luokka (taistelulaiva)

text: Keskipatterit koostuivat 9,2 tuuman (234 mm) tykeistä, jotka oli sijoitettu pääkannelle torneihin. Kummallakin laidalla oli kaksi kaksoistykkitornia sekä keskellä yhdellä tykillä varustettu tykkitorni. 9,2 tuuman tykit aiheuttivat ongelmia tulenjohtajille, koska he eivät kyenneet erottamaan pääaseiden ja keskipatterien osumia toisistaan.


title: Lord Nelson -luokka (taistelulaiva)

text: Torpedoveneiden torjuntaan aluksille oli asennettu patteri 12-paunaisia, jotka oli asennettu suurelle yläkannelle keskilaivaan.


title: Lord Nelson -luokka (taistelulaiva)

text: Alusten panssaroinnin tarve kasvoi laivastojen kilpaillessa tykkiensä koossa. Lord Nelson -luokan taistelulaivat olivatkin paksummin ja suurimmilta aloilta panssaroituja kuin mikään muu brittiläinen taistelulaiva ennen Orion-luokan rakentamista 1909. Alukset olivat myös ensimmäisiä, joissa oli vesitiiviitä osastoja. Samoin jokaisessa osastossa oli oma ilmastointi- ja pumppujärjestelmä.


title: Nina Williams

text: Nina Williams on kuvitteellinen hahmo "Tekken"-videopelisarjassa. Hän, Paul Phoenix, Heihachi Mishima, Yoshimitsu ja King ovat ainoita hahmoja, jotka esiintyvät jokaisessa "Tekken"-pelissä. Nina esiintyy myös "Tekken: The Motion Picture" -animaatioelokuvassa ja "Death by Degrees" -pelissä. Taistellessaan Nina sekoittelee Koppo (Bone Martial Arts), salamurhaajatekniikoita ja aikidota. Hän on salamurhaaja, jolla on jokaisessa pelissä eri kohde.


title: Nina Williams

text: Ninan sisko Anna Williams esiintyy kaikissa pelisarjan osissa lukuun ottamatta "Tekken 4":ää. Sisarukset vihaavat toisiaan.


title: Grand Bahaman kansainvälinen lentoasema

text: Grand Bahaman kansainvälinen lentoasema (IATA: FPO, ICAO: MYGF) on lentoasema Grand Bahaman saarella Bahamassa. Sen kiitotien pituus on 3 359 metriä.


Lynden Pindlingin kansainvälinen lentoasema (IATA: NAS, ICAO: MYNN) on kansainvälinen lentoasema New Providencen saarella Bahamassa. Lynden Pindlingin kansainvälinen lentoasema, aiemmin Nassaun kansainvälinen lentoasema, on kantanut vuodesta 2006 maan entisen pääministerin Lynden Pindlingin nimeä.


title: Lynden Pindlingin kansainvälinen lentoasema

text: Lentokentän kahden kiitotien pituudet ovat 3 358 ja 2 537 metriä.


title: David Thompson (poliitikko)

text: David John Howard Thompson (25. joulukuuta 1961 Lontoo, Iso-Britannia – 23. lokakuuta 2010 Mapps, St. Philip, Barbados) oli barbadoslainen poliitikko, joka nousi Barbadoksen pääministeriksi vuonna 2008 ja toimi virassa kuolemaansa saakka. Hän edusti maansa demokraattista työväenpuoluetta. Hänestä tuli ministeri ensi kertaa vuonna 1991. Hän kuoli haimasyöpään 48-vuotiaana.


title: David Thompson (poliitikko)

text: Thompsonin edeltäjä saarivaltion pääministerinä oli Owen Arthur.


title: Wäinö Mikkonen

text: Wäinö Mikkonen () oli suomalainen jääkärikapteeni. Hänen äitinsä oli Matilda Mikkonen.


title: Wäinö Mikkonen

text: Mikkonen kävi kansakoulun ja kaksivuotisen kauppakoulun Jyväskylässä vuosina 1910 – 1912 ja suoritti yksityisesti viidennen luokan Helsingin suomalaisessa lyseossa vuonna 1924. Hän suoritti 15. marraskuuta - 23. joulukuuta 1918 Vaasassa konekivääriaseseppäkurssin.


title: Wäinö Mikkonen

text: Mikkonen työskenteli konttoristina Jyväskylässä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 3. komppaniaan 3. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Pataljoonan rintamalta paluun jälkeen hänet siirrettiin 2. konekiväärikomppaniaan 9. heinäkuuta 1917.


title: Wäinö Mikkonen

text: Mikkonen saapui Suomeen (Vaasaan) jääkäreiden pääjoukon mukana vääpeliksi ylennettynä 25. helmikuuta 1918. Hänet komennettiin Suomen sisällissotaan vääpeliksi 3. Jääkärirykmentin 5. jääkäripataljoonan konekiväärikomppaniaan. Hän otti osaa taisteluihin Tampereella ja Viipurissa.


title: Wäinö Mikkonen

text: Sisällissodan jälkeen Mikkonen palveli edelleen 3. jääkärirykmentin 1. konekiväärikomppaniassa nyt nuorempana upseerina. Hänen rykmentistään muodostettiin myöhemmin ensin Savon jääkärirykmentti 3 ja myöhemmin Uudenmaan rykmentti. Hänet siirrettiin 16. toukokuuta 1924 rahastonhoitajaksi Suomen valkoiseen kaartiin, missä hän hoiti myös useasti rykmentin talouspäällikön tehtäviä. Valkoisesta kaartista hänet siirrettiin 27. kesäkuuta 1928 Peräpohjolan kutsuntapiirin päälliköksi. Hän erosi armeijasta 25. syyskuuta 1930 terveydellisten syiden takia. Armeijasta eronsa jälkeen hän toimi liikemiehenä Helsingissä. Hänet haudattiin Multialle.


title: Melikertes

text: Melikertes () oli kreikkalaisessa mytologiassa Boiotian prinssin Athamaan ja Kadmoksen tyttären Inon poika, joka myöhemmin tunnettiin nimellä Palaimon ().


title: Melikertes

text: Melikerteen äiti Ino kasvatti huolehti sisarensa Semelen pojasta Dionysoksesta tämän lapsuudessa. Koska Dionysos oli Zeuksen lemmenleikkien hedelmä, tämän puoliso Hera teki mustasukkaisuuden vallassa kaikkensa tuhotakseen pojan. Niin Hera löi Athamasia mielenvikaisuudella, jolloin tämä hulluuden puuskassa teurasti oinaaksi luulemansa poikansa Learkhoksen ja alkoi raivoisasti ajaa takaa myös Inoa. Paetakseen häntä Ino heittäytyi mereen Melikerteksen kanssa. Molempia palvottiin myöhemmin merenkulun jumalina, Inoa Leukotheana ja Melikertestä Palaimonina.


title: Melikertes

text: Toisessa versiossa myös Inoon iski hulluus, jolloin hän tappoi Melikerteksen keittämällä tämän padassa kiehuvassa vedessä. Tämän jälkeen hän hyppäsi mereen pata mukanaan. Myötätuntoinen Zeus – tai Poseidon Afroditen pyynnöstä – ei kuitenkaan halunnut tämän kuolevan, jolloin hän muutti tämän ja Melikerteen Leukotheaksi ja Palaimoniksi.


title: Melikertes

text: Sisyfos löysi delfiinin Korintin kannaksen rannikolle tuoman Melikerteen maallisen ruumiin, jolloin hän hautasi tämän ja perusti tämän kunniaksi Isthmian kisat, jotka pidettiin joka viiden vuosi.


title: Dalhart Subdivision (BNSF)

text: Dalhart Subdivision on BNSF Railwayn Powder Riverin palvelualueeseen kuuluva rataosuus läntisessä Texasissa, Yhdysvalloissa. Rata yhdistää Amarillon kaupungissa sijaitsevan ratapihan Nevadan osavaltion rajalta alkavaan Coloradon Trinidadiin johtavaan Twin Peaks Subdivisioniin. Rataosan pituus on 192 kilometriä, ja se on kokonaan yksiraiteinen ja sähköistämätön.


title: Dalhart Subdivision (BNSF)

text: Rataosan rakensi alun perin Fort Worth and Denver Railroad, ja sen hankki myöhemmin omistukseensa Burlington Northern Railroad, BNSF Railwayn edeltäjä. Rataosan eteläpää on huomattavan mutkainen, sillä se seurailee rosoisia jokilaaksoja Amarillosta Channingiin saakka. Channingin pohjoispuolella ratalinjaus suoristuu ja jatkuu lähe suorana Texasin ja Coloradon rajalle Texlineen.


title: Dalhart Subdivision (BNSF)

text: Yhdessä Coloradon La Juntaan johtavan lähes samansuuntaisen Boise City Subdivisionin kanssa peräkkäiset rataosat Dalhart Subdivision, Twin Peaks Subdivision ja Spanish Peaks Subdivision muodostavat kaksoisyhteyden Coloradossa sijaitsevan Pueblon kaupungin ja Amarillon välille. BNSF Railway käyttää Dalhart Subdivisionia pääasiassa pohjoiseen menevän liikenteen reittinä, Boise City Subdivisionin toimiessa etelään kulkevan liikenteen reittinä.


title: Dalhart Subdivision (BNSF)

text: Liikenne koostuu pääasiassa tyhjistä hiilijunista, jotka liikennöivät Power River Basinin sekä Texasin hiilivoimaloiden välillä. Etelään päin suuntautuvaa liikennettä on satunnaisesti Amarillon ja Dalhartin välisellä osuudella. Union Pacific Railroadilla on radankäyttöoikeus Amarillon ja Dalhartin välillä.


title: Temeraire

text: Temeraire tarkoittaa seuraavia asioita:


title: Scudda Hoo! Scudda Hay!

text: Scudda Hoo! Scudda Hay! ("Scudda Hoo! Scudda Hay!") on F. Hugh Herbertin ohjaama yhdysvaltalainen komediaelokuva vuodelta 1948, jonka pääosia näyttelevät June Haver, Lon McCallister ja Walter Brennan. Käsikirjoituksen laati F. Hugh Herbert George Agnew Chamberlainin menestysromaanin "Scudda Hoo! Scudda Hay!" pohjalta.


title: Scudda Hoo! Scudda Hay!

text: Marilyn Monroella oli elokuvassa alun perin pieni sivuosa, mutta se leikattiin pois ennen ensi-iltaa. Jäljelle jäi vain yksi kohtaus, jossa hänet nähdään melomassa kanoottia.


title: Scudda Hoo! Scudda Hay!

text: "Scudda Hoo! Scudda Hay!" kertoo kahdesta antagonistista velipuolista, jotka elävät keskilännen maatilalla äitinsä kanssa. Yksi heistä tekee työtä renkinä naapuriviljelijän kanssa, jonka tyttäreen hän on rakastunut, vaikka tytär vaikuttaa olevan enemmän kuin pikkuisen värttinä häneen, ja hänen isänsä ehdottaa rohkaisematta ja hyväksymättä viittaamaan kosiskeluun. Nuori mies ostaa kaksi muulia, jotta lisätä tulojaan, ja hänen mustasukkainen velipuolensa yrittää vaurioittaa muuleja, mutta se epäonnistuu. Myöhemmin hän käyttää kahta muulia pelastaakseen työnantajansa suosta, ja jälkimmäinen antoi hänelle luvan mennä naimisiin hänen tyttärensä kanssa.


title: Sidney Dillon Ripley

text: Sidney Dillon Ripley (20. syyskuuta 1913 New York – 12. maaliskuuta 2001 Washington) oli yhdysvaltalainen lintutieteilijä ja luonnonsuojelija.


title: Sidney Dillon Ripley

text: Ripley opiskeli St. Paul’s Schoolissa Concordissa New Hampshiressa. Hän valmistui Yalen yliopistosta vuonna 1936 ja väitteli filosofian tohtoriksi Harvardin yliopistossa 1943.


title: Sidney Dillon Ripley

text: 13-vuotiaana Ripley kävi sisarensa kanssa Intiassa, muun muassa Ladakhissa, ja he poikkesivat myös Länsi-Tiibetiin. Ripley ihastui ikihyviksi Intian linnustoon, ja vaikka hänelle oli kaavailtu juristin uraa, hän meni opiskelemaan eläintiedettä Columbian yliopistoon. 17-vuotiaana hän rakensi kotinsa maille lintualtaan ja tarkkaili altaassa uiskentelevia vesilintuja.


title: Sidney Dillon Ripley

text: Ripley toimi Smithsonian-instituutin sihteerinä vuosina 1964–1984. S. Dillon Ripley Center on nimetty hänen kunniakseen. Vuonna 1967 hän oli perustamassa Smithsonian Folklife Festivalia ja 1970 Smithsonian-lehteä.


title: Sidney Dillon Ripley

text: Toisen maailmansodan aikana Ripley toimi CIA:n alaisessa Office of Strategic Servicesissä ja oli vastuussa Kaakkois-Aasian tiedusteluosaston palveluista. Hän koulutti useita indonesialaisia vakoojia, jotka tekeytyivät lintutieteilijöiksi päästäkseen tiedusteltaville alueille. Myös Ripley osallistui tehtäviin ja tarkkaili samalla lintuja. Thaimaan hallitus palkitsi Ripleyn ansioista sodanaikaisissa maanalaistehtävissä.


title: Sidney Dillon Ripley

text: Sodan jälkeen Ripley opetti Yalessa ja sai Fulbright-stipendin 1950 ja Guggenheim-stipendin 1954. Myöhemmin hänestä tuli Peabody Museum of Natural Historyn professori ja johtaja.


title: Sidney Dillon Ripley

text: Ripley liittyi American Ornithologists’ Unioniin (AOU) 1938. Vuonna 1985 hänelle myönnettiin Yhdysvaltain korkein siviilikunniamerkki Presidential Medal of Freedom. 15 collegea ja yliopistoa on myöntänyt hänelle kunnianosoituksia. Ripley toimi useita vuosia WWF:n Yhdysvaltain toimiston johtokunnassa ja oli kansainvälisen lintujensuojeluneuvoston (ICBP), nykyisin BirdLife International, kolmas puheenjohtaja.


title: Sidney Dillon Ripley

text: Ripley ryhtyi kirjoittamaan teosta Kaakkois-Aasian linnuista vuonna 1992, mutta sairastui eikä kyennyt viemään työtä loppuun. Hänen assistenttinsa Pamela C. Rasmussen ja taiteilija John C. Anderton veivät kirjaprojektin päätökseen ja julkaisivat vuonna 2005 hänen kunniakseen kaksiosaisen teoksen "Birds of South Asia: The Ripley Guide".


title: Sidney Dillon Ripley

text: Ripley nimesi useita uusia lintulajeja, muun muassa sokokenpöllösen ("Otus ireneae"), ja vielä useampia alalajeja.


title: Oikeusnormi

text: Oikeusnormi on oikeusjärjestykseen kuuluva periaate tai sääntö, joka liittyy ihmisten ja oikeushenkilöiden toimintaan. Oikeusnormi tarkoittaa sekä säännön sisältävää oikeuslähdettä, kuten lain pykälää tai tuomioistuimen ratkaisua, että oikeuslähteen tulkittua tarkoitetta. Oikeusnormit sääntelevät oikeussubjektien välisiä suhteita yhteiskunnassa käskien, sallien tai kieltäen tekemästä jotakin.


title: Oikeusnormi

text: Oikeusnormin mukainen käyttäytyminen edellyttää oikeustosiseikaston olemassaoloa, jotta normin säätämä seuraamus toteutuisi. Tällöin on kyseessä oikeusvaikutus eli oikeusseuraamus. Oikeusnormin sisältämien ilmaisujen täsmällisyydestä riippuu oikeutetulle tai velvoitetulle oikeussubjektille sallittu harkinnan tai valinnan määrä. Jos kyseessä on paljon harkintaa salliva tai vain puitteet määrittelevä normi, käytetään nimitystä joustava oikeusnormi. Vaikka esimerkiksi rikosoikeudessa on tavoitteena täsmällisyys oikeusvarmuuden takaamiseksi, on tuomarilla paljon harkinnan varaa tunnusmerkistöä tutkiessaan ja rangaistusta määrätessään.


title: Ketola

text: Ketola on kylä entisen Halikon kunnan alueella Salossa. Kylä sijaitsee Kokkilantien varrella Kuohanojan pohjoispuolella ja tällä hetkellä siellä on neljä asuintilaa.


title: Ketola

text: Ketola on sauvolainen uudisasutuskylä ja se on mainittu ensimmäisen kerran vuonna 1405 osana Sauvoa. 1500-luvulla Ketola kuului Paimion hallintopiiriin, josta se on siirtynyt myöhemmin Halikolle. Isojaon aikaan 1786 Ketolassa oli kaksi päätilaa, Isotalo ja Vähätalo. Perimätiedon mukaan Isotalon viimeinen isäntä kuoli vuonna 1886, jolloin Vähätalon isäntä osti tilan huutokaupassa ja yhdisti tilat isoksi Ketolan tilaksi. Poikkeuksellisesti yksikään Ketolan torpista ei itsenäistynyt ja vasta 1956 päätilasta lohkottiin muut asuintilat.


title: Ketola

text: Pääasiassa Ketolan maasto on kumpuilevaa peltomaisemaa. Kyläalueen halkaisee syvässä uomassa oleva Kuohanoja, jossa on edelleen vanhan myllyn pato. Kylän itäosaa hallitsee metsän peittämä kallioinen Koppurinmäki.


title: June Haver

text: June Haver, oik. June Stovenour (10. kesäkuuta 1926 Rock Island, Illinois – 4. heinäkuuta 2005 Los Angeles, Kalifornia) oli yhdysvaltalainen näyttelijä ja laulaja. Hänet muistetaan etenkin 1940-luvun Hollywood-musikaaleista.


title: June Haver

text: June Haver syntyi June Stovenouriksi roomalaiskatolisien vanhempien toiseksi lapseksi 10. kesäkuuta vuonna 1926 Rock Islandissa, Illinoisissa. Hänen vanhempansa olivat Fred ja Marie Stovenour, jotka erosivat kun June oli nuori. Marie Stovenour oli entinen näyttelijä. Hänen sisarensa Dorothy on vanhempi ja Evelyn nuorempi. Hänen äitinsä tapasi Bert Haverin, josta tuli hänen isäpuolensa. June omaksui hänen sukunimensä "Haverin". Perheen ollessa vielä koossa, Fred, Marie ja tytöt muuttivat Cincinnatiin, Ohioon vuonna 1932, jossa June esiintyi jo 6-vuotiaana paikallisessa teatterituotanto "Midnight in a Toyshopissa". 7-vuotiaana June voitti Cincinnatin musiikkikonservatorio -kilpailun ja 8-vuotiaana June voitti elokuvatestin, jossa hän imitoi Greta Garboa, Katharine Hepburnia ja Helen Hayesia. Hänen äitinsä kuitenkin kielsi Junea ryhtymästä lapsinäyttelijäksi, koska aatteli Junen olevan vielä liian nuori.


title: June Haver

text: Vuonna 1936 10-vuotias June muutti takaisin syntymäkaupunkiinsa Rock Islandiin, missä hän esiintyi muusikko Rudy Valleelle. Marie-äiti aloitti näyttelemisen ja Fred-isä aloitti uran muusikkona. June ei tiennyt kummalle uralle ryhtyisi. 11-vuotiaana June lauloi ja esiintyi paikallisessa radiossa ja hänestä sittemmin tuli hyvin tunnettu lapsitähti radiossa.


title: June Haver

text: Myöhemmin kun June kierteli monissa musiikkiyhtyeissä teini-ikäisenä, kuten Ted Fio Rito Orchestran laulajana, June ja äitinsä löysivät tiensä aurinkoiseen Kaliforniaan, viihdekaupunki Los Angelesiin, minne he muuttivat kesällä 1942. Hän päätti high schoolinsa Beverly Hills High Schoolissa, jossa hän näytteli koulun tuotannossa "Ever Since Eve". Hän näytteli koulun ohella monissa näytelmätuotannoissa kunnes 16-vuotiaana hänet palkkasi vuonna 1942 20th Century Fox.